Naslovna Košarka Evropa Kako bi moglo da dođe do Večitog derbija u Evrokupu?\nMarkus Pejdž najefikasniji protiv Borca Foto: Partizan NIS\nKošarkaši Crvene zvezde obezbedili su plasman u Top 16 fazu Evrokupa spektakularnom pobedom nad Brešom u Pioniru. S druge strane, Partizan bi mogao da učini isto u poslednjem kolu nakon velikog trijumfa u Francuskoj, a u slučaju da se poklope rezultati na drugim mečevima u njihovim grupama, Evropa će imati prilike da uživa u evropskom Večitom derbiju.\nSituacija je najjasnija u grupama B i D. Kartu za narednu fazu iz grupe B obezbedili su Lokomotiva Kubanj, berlinaska Alba i Cedevita, dok iz grupe D dalje idu Uniks Kazanj, Unikaha i Frankfurt.\nŠto se tiče grupe A u kojoj se nalazi Zvezda, Monako u Top 16 odlazi sa liderske pozicije s obzirom da ima dve pobede više od Andore koja bi mogla da “pogura” crveno-bele ka drugoj poziciji ukoliko izgubi od Francuza kod kuće, a sastav Milana Tomića dobije Galatasaraj u Istanbulu.\nUkoliko se to desi, klub sa Malog Kalemegdana ide u grupu sa Uniksom, Cedevitom i četvrtoplasiranom ekipom iz grupe C, a najrealniji scenario u poslednjem kolu jeste da se na toj poziciji nađe upravo Partizan.\nIz grupe u kojoj se nalaze crno-beli u Top 16 sigurno idu Valensija i Asvel, dok bi ekipa Andree Trinkijerija mogla do četvrtog mesta ukoliko savlada Turk Telekom u Beogradu sa pet ili više poena razlike, s obzirom da je u Ankari bilo 77:72 za Turke, ali neophodno je i da Zenit srušio Francuze kod kuće, a Valensija u Italiji dobije Trento koji je već eliminisan.\nPartizan bi zauzeo četvrtu poziciju i u slučaju da Zenit izgubi od ekipe Zvezdana Mitrovića, ali bi uz poraz Rusa i sa pobedom sa pet ili više poena razlike nad Turk Telekomom mogao i do trećeg mesta.\nTakođe, pod uslovom da sruše sastav Gorena Buraka, crno-beli bi zauzeli četvrtu poziciju i kada bi Asvel slavio u Sankt Peterburgu, a Valensija u Italiji pošto bi u krugu četiri tima sa istim učinkom (Partizan, Turk Telekom, Zenit i Trento po 4-6) Turk Telekom zauzeo treće mesto zbog najvećeg broja pobeda, dok bi Partizan bio odmah ispod zbog boljeg međusobnog skora sa Zenitom.\nMeđutim, kada je reč o grupi u kojoj se nalazi Zvezda, najrealnija opcija jeste da aktuelni srpski šampion bude treći. To bi se desilo u slučaju da crveno-beli izgube od Galate, a Ulm i Andora dobiju, a kada bi sva tri tima grupnu fazu završila sa porazom, onda bi Zvezda bila četvrta.\nGrupa E: Monako, B2, C3 (Partizan), Lijetuvos Ritas\nGrupa F: B1, Asvel, Frankfurt, A4 (Zvezda)\nGrupa G: Valensija, Unikaha, A3 (Zvezda), B4\nGrupa H: Uniks, A2 (Zvezda), Cedevita, C4 (Partizan)\nPrethodni tekstZašto je Napoli jedan od „najbaksuznijih“ evropskih klubova?\nSledeći tekstPre tačno 35 godina: Neponovljivi Tomas i najefikasniji meč u istoriji NBA – 370 poena!


Masovni egzodus Sirijaca iz istočne Gute i Afrina\nCivili beže iz istočne Gute\nGeneralni sekretar Ujedinjenih nacija Antonio Gutereš rekao je u petak da je "duboko zabrinut" zbog masovnog egzodusa Sirijaca iz istočne Gute i Afrina.\n“Duboko žalim što rezolucija 2401, o prekidu neprijateljstava širom Sirije, nije primenjena", rekao je Gutereš i dodao da su Ujedinjene nacije i njihovi partneri u potpunosti spremni da odmah dopreme pomoć onima kojima je potrebna i pozvao sve strane da obezbede neometan prolazak humanitarne pomoći u svim područjima.\nHiljade muškaraca, žena i dece pobegle su u četvrtak iz istočne Gute, koju su od 2012. godine kontrolisali pobunjenici, ali su snage sirijske vlade sada zauzele veći dio tog područja, posle višenedeljnog granatiranja i vazdušnih napada.\nDirektor sirijske Opservatorije za ljudska prava, sa sedištem u Britaniji, rekao je da je egzodus ljudi iz opkoljenog područja blizu Damaska u četvrtak, bio najveći od kada je vlada prošlog meseca pokrenula ofanzivu za preuzimanje kontrole nad istočnom Gutom.\nNakon što je sirijska vojska otvorila koridor posle napada u sredu veče, civili su počeli da beže u područje pod kontrolom sirijske vlade, peške, u automobilima ili na motorciklima. Rusija je saopštila da je otišlo više od 12 hiljada ljudi.\nU istočnoj Guti su, drugi dan za redom, nastavljeni i vazdušni napadi u kojima su ubijene desetine ljudi.\nOpservatorija je navela da su stotine porodica, koje beže od turske vojne ofanzive protiv kurdskih snaga, takođe napustile grad Afrin i uputile se u sela koja kontrolišu provladine snage.\nRanije ove nedelje, veliki broj povređenih i bolesnih je evakuisan iz istočne Gute, koja je zbog ofanzive sirijskih snaga podeljena na tri opkoljena područja.\nDvadeset pet kamiona sa humanitarnom pomoći ušlo je u severne delove pod kontrolom pobunjenika i kreću se ka gradu Duma, saopštio je Crveni krst i dodao da konvoj prevozi dovoljno hrane i drugih potrepština za 26 hiljada ljudi za jedan mesec.\nUNICEF je u međuvremenu saopštio da je finalizovao planove da pomogne i do 50 hiljada ljudi koji beže iz istočne Gute.\nOrganizacija Amnesti Internešenal optužila je sirijsku i rusku vladu i druge učesnike rata da nisu uspeli da okončaju patnje miliona Sirijaca i da zaustave napade na civile u istočnoj Guti i Afrinu.\nAmnesti je istakao da sirijska vlada, uz podršku Rusije, izgladnjuje i bombarduje 400 hiljada civila u istočnoj Guti i pozvao Savet bezbednosti Ujedinjenih nacija da sprovede sve rezolucije kojima se traži okončanje opsada i napada, a da odgovorne za ratne zločine i zločine protiv čovečnosti preda Međunarodnom krivičnom sudu.\nSAD optužuju Siriju, Rusiju i Iran za najteže zločine\nSAD zahtevaju od međunarodne zajednice da pozove na odgovornost vladu Sirije, Rusiju i Iran zbog, kako je izjavio savetnik za nacionalnu bezbednost H.R. Mekmaster, „nekih od najtežih zločina u istoriji čovečanstva“.\nMekmaster je govorio o strahovitim zločinima za koje je optužen režim predsednika Bašara al-Asada na skupu u američkom Muzeju holokausta, kojim je obeležena sedma godina od početka rata u Siriji.\nAmerički zvaničnik izjavio je da je Asadov režim odgovoran za ubistva, torturu, izgladnjivanje, silovanja i upotrebu hemijskog oružja protiv sopstvenog naroda.\n“Napadao je bolnice i škole a nebrojeni Sirijci su uhapšeni, oteti ili jednostavno nestali”, kazao je Mekmaster. On je takođe optužio Rusiju i Iran da omogućavaju Asadu da čini zločine i da se zbog toga moraju pozvati na odgovornost.


Niška televizija » Osnaživanje preduzetnica i dalje prioritet (VIDEO)\nIako su proteklih godina postignuti značajni pomaci što se ženskog preduzetništva tiče, i dalje je veliki broj žena koje se susreću sa brojnim problemima u poslu, kažu iz Udruženja poslovnih žena. Prema njihovim rečima, i ove godine prioriteti udruženja biće da se što više žena osnaži i motiviše, ali očekuju više projekata i saradnju sa drugim udruženjima koja se bave ovim pitanjima.\nPovećanje broja žena koje započinju sopstveni posao, ohrabrivanje vlasnica preduzeća da šire biznis i jačanje veza između žena preduzetnica na lokalnom, regionalnom i međunarodnom nivou, kroz razmenu iskustava i ideja. Ovo su neki od ciljeva kojima se Udruženje poslovnih žena u Nišu bavi već pet godina. Za to vreme su kažu postigle dobre rezultate, čemu u prilog govori i to da umesto pet koliko ih je bilo 2009. godine u udruženju trenutno ima 110 članica. I za ovu godinu prioriteti su, kako kažu, da osnaže i pomognu što većem broju žena.\nIako smatraju da su žene većinom odgovornije u poslu od muškaraca, jedan od problema koje one imaju je i vođenje finansija.\nIz Udruženja kažu i da se trude da pomognu i mlađim ženama i da ih što više ohrabre, motivišu i edukuju prenoseći im svoja iskustva. Početak godine je prilika i za prijem novih članica, pa je tako na redovnoj izbornoj Skupštini na kojoj je osim novih rukovodilaca, usvajanja izveštaja, udruženje dobilo i tri nove članice. A kako bi se zahvalile na dobroj i uspešnoj saradnji, priznanje je tom prilikom dobila Niška televizija.\nSaradnja niških i bugarskih gimnazijalaca (VIDEO)


Irak, i „Markale“ i „Račak“ imaju matricu za invaziju\nNamjerno preuveličavanje razloga Tonija Blera za invaziju na Irak urađeno je prema istoj matrici centara moći sa Zapada kao i u slučajevima „Markale“ u BiH i „Račak“ na Kosmetu, koji je poslužio za agresiju na Srbiju 1999. godine – kaže profesor Univerziteta u Beogradu Slobodan Reljić.\nReljić, bivši urednik beogradskog nedeljnika NIH, čija knjiga „Mediji i Treći svjetski rat“ uskoro izlazi iz štampe, rekao je za Sputnjik da se može povući paralela između „razloga“ za invaziju na Irak i slučaja granatiranja sarajevske pijace Markale, ili slučaja „Račak“ iz 1999. godine na Kosovu i Metohiji.\nOn je istakao da je zapadna medijska falanga sistematski proizvodila „masakre“, pa je tako, s neviđenim cinizmom, od fotografije na kojoj se vide tri linije bodljikave žice iza koje stoji mršavi mlađi čovjek u Omarskoj, stvoren stereotip o „koncentracionim logorima“.\n– Priče nekoliko anonimnih muslimanki u zagrebačkoj džamiji proizvele su u zapadnim medijima brojku od preko 100.000 silovanih žena, a predsjednik Srbije Slobodan Milošević je proglašen za „balkanskog kasapina i Hitlera“ – navodi on.\nReljić napominje da je istovremeno ispred tih „slobodnih novinara“ prošla kolona od 250.000 srpskih izbjeglica iz Srpske Krajine, neviđena u Evropi od Drugog svjetskog rata, ali da su njihovi izvještaji tu nesreću opisivali kao „izlivanje vode u jesen preko plavnog puta“.\nRatovi su isplanirani u velikim centrima moći, pojašnjava Reljić i dodaje da nije riječ o slučajnosti i da se tako izvode sve operacije Zapada u posljednjih bar četvrt vijeka.\nOn navodi da danas živimo u vremenu u kome se na Zapadu praktično ne odlučuje u okviru političkih struktura.\n– Nemojte zaboraviti da je u Americi ono što se zove vojno-industrijski kompleks najveći poslodavac na svijetu. To je jedna smjesa, a sve uvezano sa politikom i uvijek, naravno, sa globalnom ekonomijom – kaže Reljić.\nOn ocjenjuje da se reaktuelizovanje slučaja „Bler“ dešava deset godina kasnije kad to više ne može da utiče na bilo kakav slijed događaja i predstavlja pokušaj „peglanja“ zato što su oni tada prekršili ovlaštenja UN.\n– Iz toga je jasno, kad se prelazi na paralelu sa nama, zašto im je danas toliko stalo da premijer Srbije Aleksandar Vučić i naša vlada priznaju Kosovo. To je, dakle, izravnavanje tih starih stvari, zato što je tada rađeno sve protivno osnovnim pravilima“ – smatra on.\nPodsjećajući na pregovore u Rambujeu, Reljić kaže da je bombardovanje Srbije već bilo odlučeno i da je sve bilo spremno, samo je trebalo da se pokrene operacija, zbog čega je Račak bio neophodan.\n– Da nije bilo Račka, bilo bi nečeg drugog, jer u svakom slučaju operacija ne može da stane – rekao je Reljić, navodeći da za izvršioce kazne ne može biti, jer ti ljudi realno ne odlučuju.\nOn je istakao da su Slobodan Milošević i svi srpski generali, za razliku od Blera, morali biti kažnjeni, zato što su se suprotstavili operaciji koja je negdje planirana u SAD, a cilj je da nikom drugom ne padne na um da se suprotstavi tome.\n– Problem je što klizimo ka sukobu koji može da bude planetarnih razmjera, zato što u vrijeme kad su akcije izvodili Buš i Bler nisu imali realne protivnike u svijetu – rekao je on.\nMeđutim, istakao je Reljić, danas postoji Rusija koja neće dozvoliti da se na njoj izvode takve vrste eksperimenata, a s druge strane, postoji i Kina koja takođe nije spremna da bude dio takvih vrsta igara.\n– Zbog toga, svijet ulazi u strašno rizičan period koji je mnogo rizičniji od perioda Hladnog rata, jer se odluke ne donose u nekom logičkom slijedu stvari, nego se svaki put donose na nivou potreba nekih korporativnih dijelova u svijetu – rekao je Reljić.\nRuski oficir: VRS nije granatirala Markale | Jadovno 1941.\nDušan Proroković: Izlazi istina o Markalama | Jadovno 1941.\n10. jula 2016. u 14:02\nMoćni se dogovore , objava rata Kraljevini Srbiji je u januaru 1914. sređena i Austro-Ugarska je tražila povod ( svaki aminovan od Nemačke) , tako i te fols-fleg varijante funkcionišu…


Prijavljivanje za učešće u programima kratkih obuka iz analize javnih politika (rok: 1.3.2021) : Inkluzija\nPrijavljivanje za učešće u programima kratkih obuka iz analize javnih politika (rok: 1.3.2021)\nOd 15. marta 2021. godine, u Novom Sadu, Beogradu i Nišu se organizuju programi kratkih obuka iz analize javnih politika, uz podršku programa Erazmus plus.\nProgram je namenjen svima koji rade na poslovima javnih politika ili žele da nauče više o pripremi strategija i planova, kao i da utiču na propise u najvažnijim oblastima kao što su zapošljavanje, zdravstvo, obrazovanje, životna sredina, nauka, ekonomski i tehnološki razvoj, poljoprivreda itd.\nProgram obuka je kreiran u protekle dve godine u okviru Erasmus+ projekta Kreiranje i analiza javnih politika. Glavni cilj projekta je da se uvedu obrazovni programi iz oblasti analize i kreiranja javnih politika kao deo celoživotnog obrazovanja na tri univerziteta u Srbiji – Univerziteta u Novom Sadu, koji koordinira projektom, Univerziteta u Beogradu i Univerziteta u Nišu. Pored njih, domaći partneri na projektu su Republički sekretarijat za javne politike i Služba za upravljanje kadrovima Vlade Srbije, Stalna konferencija gradova i opština, nekoliko nevladinih organizacija, kao i tri renomirana univerziteta iz EU – Univerzitet u Lajdenu, King’s College London i Univerzitet Paris-Est Créteil.\nŠkolarina za prvu generaciju polaznika/ca biće pokrivena iz budžeta Erazmus + projekta lnterdisciplinary short cycle programs in public policy making and analysis (PPMA).\nPrijavljivanje traje do 1. marta, a vrši se putem sledećih imejl adresa:\nNovi Sad: ppma.prijave@pmf.uns.ac.rs\nPolaznici/e će dobiti sertifikat o završenom programu.\nViše informacija potražite na www.skgo.org


22.10.2021 06:52 Autor: Raport.ba\nRusija razmišlja o isključenju talibana sa svoje liste ekstremističkih organizacija, rekao je ruski predsjednik Vladimir Putin u četvrtak, dan nakon razgovora na visokoj razini između Moskve i novih afganistanskih vladara, javlja Reuters.\nRusija je 2003. talibane označila kao “terorističku organizaciju”, ali je nekoliko puta pozdravila talibane na pregovorima u Moskvi prije nego što su u augustu preuzeli vlast u Afganistanu.\nRanije ove sedmice Rusija je pozvala na mobilizaciju međunarodne pomoći za podršku Afganistanu, budući da je Moskva bila domaćin talibanima na međunarodnoj konferenciji.\nTagovi: Rusija talibani\nSnimljen bliski susret, Rusi se hvale: ‘Pogledajte kako je naš razarač otjerao američki ratni brod‘\nVelika Britanija prekida evakuciju, a NATO tvrdi: Naša savjest je čista\nGazpromova plinska košarica smrznutoj Evropi. Cijene na berzi odmah skočile u nebo!\nLukašenko o ulasku Bjelorusije u sastav Rusije: Vrlo brzo odlazim sa mjesta predsjednika


Labtec WEBCAM PLUS USB: Web kamere: SveZaKucu.rs Prodaja, Cena, Beograd, Srbija\nKarakteristike proizvoda: Labtec WEBCAM PLUS USB\nOznaka proizvoda: 961399-0914\nSenzor: CMOS 352x288\nRezolucija slike: do 352 x 288 px\nDo 30 frejmova u skundi\nSoftware za nadgledanje prostorija\nOperativni sistemi: Windows® 98SE*, ME, 2000 ili XP\nOpis proizvoda: Labtec WEBCAM PLUS USB\nLabtec je izbacio kameru koja je po dimenzijama minijaturna ali je po kvalitetu gigant. Sa rezolucijom slike 352 x 288 piksela i 30 frejmova u sekundi zadovoljiće potrebe i zahtevnih korisnika. Kada niste kod kuće ili u kancelariji pomoću ove kamere možete da nadgledate šta se dešava, software koji dobijate sa kamerom registruje svako pomeranje i javlja kameri kada da snima. Kamera radi sa sledećim operativnim sistemima: Windows® 98SE*, ME, 2000 ili XP.\nZa kameru je obezbeđeno uputstvo za upotrebu kao i garancija.\nIzdiktirajte operateru šifru proizvoda - šifra ovog proizvoda je: 1943\nSifra 1943, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 1943, 2, Pavle Milosevic, Obalska 18, 11000, Beograd, 063123123, pavmi@szk.com


Budućnost je stigla: Napravljen kompjuterski program koji čita ljudske misli! - Dnevni.rs\nNaučnici veruju da su našli način kako da pročitaju ljudske misli. Oni su napravili kompjuterski program koji omogućava dešifrovanje moždane aktivnosti koja proizvodi “glas u našoj glavi” i njegovo pretvaranje u reči.\nDostignuće budi nadu da će osobe sa sindromom zarobljenosti u sopstvenom telu i paralizovani ljudi jednoga dana moći da komuniciraju pomoću ovog sistema.\n“Kada čitate tekst iz novina ili knjige, čujete glas u svojoj glavi”, objašnjava za “Nju sajentist” Brajan Pejsli sa Univerziteta Kalifornije u Berkliju.\n“Mi pokušavamo da dešifrujemo moždanu aktivnost koja je povezana sa tim glasom da bismo stvorili medicinsko pomagalo koje će omogućiti paralizovanima ili osobama zarobljenim u sopstvenom telu da ponovo progovore”, dodaje on.\nU prvim eksperimentima obavljenim 2011. naučnici su beležili moždanu aktivnost sedmoro pacijenta, koji su već bili podvrgnuti operaciji zbog epilepsije, dok su gledali u ekran na kome su prikazivani stihovi poznate dečje uspavanke, govor Abrahama Linkolna u Getisbergu i Kenedijev govor na inauguraciji.\nNjihova moždana aktivnost praćena je dok su glasno čitali tekst i kada su ga čitali u sebi. Na osnovu izgovorenih podataka tim je uspeo da konstruiše personalni “dekoder” za svakog pacijenta koji je tumačio informaciju i pretvarao je u vizuelnu predstavu.\nZatim su “dekoder” povezali sa aktivnošću tokom čitanja u sebi i ustanovili da posredstvom snimanja mozga mogu da rekonstruišu određene reči o kojima su ispitanici razmišljali.\nOni se nadaju da će im ovaj sistem omoći da pročitaju misli ljudi koji su izgubili sposobnost govora, na primer, posle moždanog udara ili degenerativnih oboljenja, mada tehnika koja “prisluškuje” i reprodukuje misli i njene moguće posledice kod mnogih izazivaju strah.\nTim Univerziteta Kalifornije Berkli, koji je obavio prvi eksperiment, nastaviće istraživanje sa obolelima od afazije, neurološke bolesti koja oduzima sposobnost govora.


pink.rs | Gosti NOVOG JUTRA o važnosti susreta predsednika Vučića i kancelarke Merkel\n- Štampu ovog jutra prelistavamo sa Milanom Lađevićem, glavnim urednikom „Srpskog telegrafa“ i Nikolom Nedeljkovićem urednikom crne hronike „Večernjih novosti“.\n- Predsednik Srbije Aleksandar Vučić juče se u Davosu 15. put sastao sa nemačkom kancelarkom Angelom Merekl sa kojom je najviše razgovarao o KiM, ekonomiji i evropskom putu Srbije. O porukama nemačke kancelarke po pitanju južne srpske prokrajine razgovaramo sa Milovanom Drecunom predsednikom skupštinskog Odbora za KiM i Zoranom Milivojevićem karijernim diplomatom.\n- Nakon što je novinarka „Srpskog telegrafa“ nazvao „kurvom“, glumac Sergej Trifunović juče je otišao korak dalje, napisavši na svom tvirter nalogu da je pomenutu koleginicu trebao da nazove „ustaškom kurvom“. O ovoj temi govoriće: Jelena Trivan direktorka „Službenog glasnika“, i Aleksandar Antić, viskoki funkcioner SPS-a i ministar rudarstva i energetike u Vladi Srbije.\n- Sedamdesetjednogodišnju (71) Nevenku Harkaji iz Vršca ćerka je nedavno izbacila iz stana, pa se po ledenom vremenu i bez odeće bori za život. Šta je Nevenka preživela i koja su njena prava čućete od Marce Lazić koja je primila u svoj dom, kao i od advokata Aleksandre Radivojević.\n- Na slučaju ubijene pevačice Jelene Marjanović Krsmanović od nedavno radi novi tužilac, a koji će biti njegovi glavni zadaci i zašto je došlo do zamene tužioca pričaćemo sa Stefanovm Jokićem, advokatom odbrane Zorana Marjanovića.\n- Pod reflekotirma nam je glumac Dragan Marinković Maca sa kojim ćemo da razgovaramo o predstvi „Sunce tuđeg neba“ koja će sutra uveče biti izvedena u Pozorištu lutaka „Pinkio“.\n- U rubrici Hit jutra ugostićemo Sandru Afriku koja će nam otkriti kada izlazi njen prvi singl.\n- A u goste nam dolazi i Ivan Kurtić koji će nam reći šta očekuje od predstojećeg takmičenja za pesmu Beovizije.


Ta odluka trebalo je da bude doneta u ponedeljak, međutim ta sednica je odložena kako bi članovi odbora mogli temeljno da ispitaju veliku količinu materijala koji predstavlja osnovu za donošenje odluka, objasnila je glavni supervizor Karmen Ditner, prenosi STA.Kako se navodi, glavna dilema je da li će nadzorni odbor dati svoje odobrenje za prodaju Abanke, ili će tu odluku prepustiti Vladi Slovenije.\nAbanka trebalo bi da bude privatizovana do kraja meseca i taj postupak je išao po planu sve dok slovenački premijer Marjan Šarec nije stavio sumnju, odnosno napisao na Tviteru da Nadzorni odbor treba da razmisli o toj odluci.\nKako prenosi agencija, ponude za Abanku podnele su mariborska banka NKBM, mađarska OTP i, navodi STA, AIK banka iz Srbije, a prema nezvaničnim podacima, ponude se kreću oko 500 miliona evra.\nLjubljana -- Slovenački državni holding (SSH) prodao je 10 odsto NLB banke institucionalnim investitorima za 109,5 miliona evra u vreme kada završava proces privatizacije.Time su ostavili državi vlasništvo nad kontrolnim ulogom od 25 odsto i jednom akcijom. Prodaja je obavljena pošto su prodali dva miliona akcija po ceni od 54,75 evra po akciji i globalne depozitne potvrde po ceni od 10, 95 evra po potvrdi.\nCena je znatno niža od tržišne cene. Naime, akcije NLB-a kotirale su se na 58,2 evra na ljubljanskoj berzi juče, dok su globalne depozitne potvrde, kojima se trguje u Londonu, dostizale 11,33 evra.\nČačak -- Agencija za licenciranje stečajnih upravnika objavila je da su za više od 18 miliona dinara prodate četiri nekretnine čačanske Prosvete u stečaju.Posle javnog nadmetanja tri od četiri lokala prodata su po cenama većim od početnih. Najveće cene postigli su lokali u Čačku i Valjevu koji su prodati za 8,9 i 7,5 miliona dinara.\nNajskuplje prostore kupili su Sreten Đurović iz Čačka i beogradska firma Mocart.\nU prvih šest meseci ove godine u Srbiji je otvoren 181 stečajni postupak, objavila je Agencija za licenciranje stečajnih upravnika.Do početka juna u Srbiji je aktivno 2.075 stečajnih postupaka. Najviše stečaja vodi se u Beogradu - 2.154, Novom Sadu - 681, Nišu - 572, ali i Užicu, Somboru, Požarevcu, Pančevu, Leskovcu....\nU stečaju su i nekadašnji giganti poput građevinskog prduzeća Rad, IMT - fabrika otkivaka, kompanija Robne kuće Beograd, subotička fabrika bicikala Partizan, PIK Niš, preduzeće Kulski šrofovi, Srbolek a.d.Od preduzeća u stečaju ukupno je 3.741 bila do dve godine u postupku, dok stečaj u 30 preduzeća traje ili je trajao 15 pa čak i 23 godine.\nTri meseca posle prodaje robne kuće u centru BeogradaOKONČANjE stečaja i naplatu dela potraživanja akcionari Beogradske konfekcije "Beko" čekali su više od 15 godina. U stečajnoj masi je, međutim, ostalo još nekretnina čiji su suvlasnici. Najpoznatija među njima, robna kuća u beogradskoj Knez Mihailovoj ulici, prodata je u martu ove godine, ali 4.533 akcionara i dalje čeka svoj novac. Kako saznajemo, stečajni sudija još nije potpisao rešenje kojim bi se isplata odobrila.Robna kuća u Beogradu je prodata za 2,9 miliona evra. Novac bi trebalo da se deli na ukupno 543.120 akcija. Po akciji bi trebalo, posle plaćenih 15 odsto poreza, da pripadne 540 dinara. Inače, deset odsto akcija je u vlasništvu PIO fonda, 30 odsto pripada Akcijskom fondu, a 60 odsto radnicima akcionarima.\n- Zahtev je predat Privrednom sudu, ali on još nije doneo rešenje kojim bi se odobrila isplata - čuli smo u kancelariji stečajnog upravnika nad stečajnom masom. - Isplata će biti nakon što rešenje suda stigne.Akcionari "Beka" nezadovoljni su što su ponovo u situaciji da čekaju novac.


Side by Side (2012) Prolog\nSkoro 100 godina postojao je samo jedan način snimanja filmova – filmskom trakom. Filmovi su snimani, montirani i projektovani korišćenjem fotohemijskog filma. Ali, tokom poslednje dve decenije pojavio se digitalni proces kao izazov fotohemijskom snimanju filmova. CELULOIDNO I DIGITALNO, novi dokumentarac producenta Kianu Rivsa, preuzima detaljan pogled na ovu revoluciju. Kroz razgovore sa režiserima (recimo Džejms Kameron, Lars fon Trir, Dejvid Finčer, Martin Skorseze, Džordž Lukas, Stiven Soderberg), kamermanima (recimo Vitorio Storaro, Mihael Balhaus, Don MekAlpajn, Jost Vakano, Vilmoš Zigmond), studentima, producentima, tehnolozima, montažerima (recimo Volter Murk, En Kouts), i prikazivačima, CELULOIDNO I DIGITALNO istražuje sve aspekte pravljenja filma, od snimanja, montaže, vizuelnih efekata i korekcije boje, do distribucije i arhivistike. U trenutku kada koegzistiraju digitalno i fotohemijsko pravljenje filma, CELULOIDNO I DIGITALNO istražuje šta je ostvareno, šta je izgubljeno i šta nam može doneti budućnost.\nReziser: Christopher Kenneally\nScenario: Christopher Kenneally\nUloge: Derek Ambrosi, Michael Ballhaus, Dion Beebe


Objavljeno: 30.06.2013, 10:35:39 , 10:38:59\nNove tehnologije i za kvalitetnije socijalne stanove\nIzgradnja socijalno-neprofitnih stanova prerasla je u najveći građevinski poduhvat u Srbiji u poslednjih nekoliko decenija, a Republička agencija za stanovanje pokrenula je projekat izgradnje 10.000 kvadratnih metara stambenog prostora.\nObjavljeno: 29.06.2013, 17:14:18 , 19:04:37\nInfante: Turističko uvezivanje Srbije, Slovenije, Francuske\nPrvi trodnevni "Samit skijališta Centralne Evrope" (MoReSCE), čiji je cilj doprinos ekonomskom razvoju planinskih centara centralne Evrope i promocija turističkih destinacija, završen je danas na Kopaoniku.\nObjavljeno: 29.06.2013, 15:44:09 , 15:50:18\nPodunavskim projektima grantovi od 3,5 miliona evra\nU podunavskim opštinama u Srbiji biće realizovano 17 projekata, koji su dobili evropske grantove za razvoj, vredne 3,5 miliona evra, rečeno je danas na prezentaciji projekta "Socijalno-ekonomskog razvoja Dunavske regije u Srbiji".\nObjavljeno: 29.06.2013, 15:40:23 , 15:43:35\nU izgledu dodatna sredstva od 700 miliona evra za Koridor 11\nPored kredita od 340 miliona evra koje smo dobili od kineske Eksim banke na putu smo da dobijemo još 700 miliona evra do kraja godine za nastavak izgradnje Koridora 11, izjavio je danas u Čačku Velimir Ilić.\nObjavljeno: 29.06.2013, 12:26:58\nOdluka Saveta EU mogla bi da pogoduje kursu dinara\nIstraživački tim Rajfajzen banke smatra da je odluka Evropskog saveta o početku pristupnih pregovora sa Srbijom najkasnije u januaru 2014. pozitivan signal i svojevrsno piznanje politici Beograda, i da bi ona mogla da utiče na umereno jačanje dinara prema evru.\nObjavljeno: 29.06.2013, 12:05:21 , 12:07:02\nNBS: Revidiran rast BDP-a sa 1,9 na 2,1 odsto\nRealni međugodišnji rast bruto domaćeg proizvoda (BDP) u prvom tromesečju 2013. godine, u cenama prethodne godine, revidiran je naviše sa 1,9 na 2,1 odsto, dok je robni izvoz u maju, izražen u evrima, povećan za 10,8 odsto u odnosu na isti mesec prošle godine, a istovremeno je uvoz smanjen za 4,9 odsto, objavila je Narodna banka Srbije (NBS).\nObjavljeno: 29.06.2013, 11:46:05 , 11:49:18\nIlić: Ne igrajte se sa imovinom, upišite je u katastar\nMinistar građevine i urbanizma Velimir Ilić pozvao je danas vlasnike nelegalnih objekata u Srbiji da iskoriste svoje pravo i besplatno ih upišu u katastar, upozorivši da EU ne priznaje neupisane objekte.\nObjavljeno: 29.06.2013, 10:01:16 , 15:38:14\nKoridori Srbije: Prijave potraživanja od Alpine do 16. avgusta\nSvi podizvođači koji nisu naplatili svoja potraživanja od austrijske firme Alpina Bau Gmbh, mogu pred nadležnim sudom u Beču da prijave potraživanja do 16. avgusta ove godine, a prvo poverilačko ročište zakazano je za 4. jul.\nObjavljeno: 28.06.2013, 19:33:15 , 19:36:22\nMinistarka lokalne samouprave i regionalnog razvoja Verica Kalanović izjavila je danas u Kruševcu da je izgradnja Moravskog koridora odložena, jer je kineska kompanija CRBS sa kojom je u decembru potpisan predugovor, povećala...\nObjavljeno: 28.06.2013, 19:28:07 , 19:30:00\nMrkonjić: Realizovano dve trećine Koridora\nMinistar saobraćaja Milutin Mrkonjić izjavio je danas da je do sada realizovano dve trećine Koridora 10, a da izjave ministra finansija i privrede Mlađana Dinkića o neiskorišćenim stranim kreditima shvata kao pohvalu.


U gradu Vitgertu na krajnjem zapadu zemlje preminuo je 38-godišnji muškarac nakon pada posle pretrpljenog strujnog udara u poplavljenom podrumu, prenose mediji i policija.\nNa slikama objavljenim na društvenim mrežama vidi se da je reč o tornadu sa karakterističnim rotirajućim ciklonom koji razbacuje krhotine kroz vazduh, iako nemačka meteorološka služba u prvi mah nije potvrdila da je reč o tornadu, prenosi Rojters.\nNa društvenim mrežama objavljene su fotografije iz grada Helinghauzena na kojima se vidi da je nevreme iščupalo toranj sa crkvenog krova.\nPolicija je objavila slike iz grada Paderborna na kojima se vidi oboreno drveće i krovovi koje je vetar podigao sa kuća i srušio.\nBONUS VIDEO: EVROPA BROJI MRTVE: Katastrofalne poplave napravile pustoš u Nemačkoj i Belgiji\nTORNADO PROTUTNJAO NEMAČKOM: Povređeno 40 osoba, obustavljen železnički i drumski saobraćaj\n20. 05. 2022. u 22:34\nTORNADO PROTUTNJAO SEVEROM NEMAČKE, IMA POVREĐENIH: Snimak pokazuje svu snagu prirode (VIDEO)\n20. 05. 2022. u 20:11\nRAZARANJE ZA 21 MINUT: Snimak iz drona pokazao moć tornada (VIDEO)\n03. 05. 2022. u 16:01\nNemača tornado nevreme


Učešće žena u političkom i javnom životu – Boris Milićević\nBoris Milićević\tPolitika\t 19/02/2021 6 Minutes\nMinistarka za ljudska i manjinska prava Gordana Čomić izjavila je da će danas biti predstavljene smernice za izradu novog zakona o rodnoj ravnopravnosti i da je cilj te neprestane borbe da „budemo jednaki pred zakonom i izjednačeni u životu“.\n„Ovo nije zakon za žene“, objasnila je Čomić, koja je novinarima, uoči tematskog sastanka na temu nacrta zakona o rodnoj ravnopravnosti, rekla da je to zajednički napor vlade, vlasti, opozicije, nevladinih organizacija i medija.\nOna je rekla da zakon o rodnoj ravnopravnosti neće biti zakon samo o pravima žena, već zakon kojim se menjaju društveni odnosi.\n„Čeka nas novi korak ka vremenu u kome ćemo, nadamo se, čuti da nema potrebe da se borimo za ravnopravnost jer smo pred zakonom jednaki, u životu izjednačeni, da imamo pravo i kao žene i kao muškarci da zajedno odlučujemo o svakom segmentu političkog i javnog života“, rekla je Čomićeva.\nZorana Mihajlović je pozdravila to što je Čomić okupila od prvog dana relevantne sagovornike i počela rad na ovoj temi kako bi se, posle nekoliko izgubljenih godina, usvojio Zakon o rodnoj ravnopravnosti.\n„Ima žena u političkom životu, ali ima i predrasuda i moramo dalje raditi“, poručila je Mihajlović.\n„Mislim da mora da postoji javna rasprava, koja možda treba da traje i duže nego što je uobičajeno, i da postoji društveni konsenzus oko tog zakona, a to pokazuje otvorenost u društvu“, rekla je Mihajlović.\n„Borimo se protiv stereotipa i svakog oblika diskriminacije“, istakla je Mihajlović.\nOna je kazala i da se treba boriti i za rodnu ravnopravnost i za istopolne zajednice.\n„Ovo je tema ljudskih prava i ljubav se ne uređuje zakonom, već imovinsko-pravna pitanja“, objasnila je ona.\n„Ustav kaže da smo svi jednaki pred zakonom“, rekla je Čomić.\nMihajlović se osvrnula i na Zakon o rodnoj ravnopravnosti koji se, kako je rekla, godinama priprema.\n„Imali smo predlog zakona još 2017.godine. Ali, iz meni neobičnih razloga taj zakon još uvek nije usvojen, ali sam sigurna da će biti drugačije u mandatu ove vlade“, rekla je Mihajlović.\n„Kad vidim da nešto što je potpuno prirodno i normalno, a to je da muškarci i žene imaju jednake uslove za život, razvoj, za sve što žele u životu da urade, tako je logično, a imali smo toliko opstrukcija, onda znam da nije jednostavno ni kad pričamo o zakonu o istopolnim zajednicama“, kazala je Mihajlović novinarima u Beogradu.\n„Hajde da se borimo u rodnoj ravnopravnosti, ali hajde da se borimo i u ovom zakonu. Mediji su tu jako važni i svih ovih godina sve što smo radili, mi smo pozivali medije kao stub bez kojeg ne možemo da napravimo iskorake ni u rodnoj ravnopravnosti ni ako govorimo o istopolnim zajednicama, da osude ono što nije dobro i da pomognu i podrže ono što je dobro“, kazala je Mihajlović.\nKako je istakla, važno je da svi gradjani pokušaju da se ponašaju prvo pristojno, „da slušamo kako se navija za jednog od fudbalera suprotnog tima, Ibrahimovića, koji je na kraju krajeva ovoj zemlji i te kako mnogo dao“.\n„Oko tog dobrog i lepog, podržite nas, za ono što nije dobro, pomozite da to zajednički osudimo“, rekla je Mihajlović.\nOna je, učestvujući u dijalogu o „Polaznim osnovama za izradu Nacrta zakona o rodnoj ravnopravnosti u oblasti učešća žena u političkom i javnom životu“, rekla da veruje da će „ova rodno odgovorna vlada“ usvojiti potrebne zakone i stvoriti mnogo bolje uslove u društvenom, političkom i kulturnom životu za žene i muškarce.\n„Nisu jednaki uslovi, pre svega za žene u ovom svetu koji se još uvek zove muški svet. A u stvari treba da budemo zajedno, jer ako žene nisu uključene u društveni, politički i kulturni život, onda ta zajednica, to društvo, ne može da napreduje tom brzinom koju svi želimo“, rekla je Mihajlović.\nMihajlović je kazala da je po broju žena u političkom životu Srbija lider u gotovo celom svetu navodeći kao primer to da je u domaćim višim i vrhovnim sudovima gotovo 60 odsto žena, što je, istakla je, dvostruko više nego u zemljama EU.\nS druge strane, ukazala je, na pozicijama direktorki javnih preduzeća gotovo da nema žena.\n„Žene treba da budu i tamo gde se deli novac. Jedno su pozicije koje mogu da pomognu da napravimo iskorak i da se brže i bolje borimo za određene stvari, ali drugo je kako delimo novac“, rekla je Mihajlović.\nOcenila je da rodno odgovorno budžetiranje, po kojem je Srbija „ogledni primer“ u svetu, još uvek nije na zadovoljavajućem nivou, ističući da mora još mnogo da se radi na tome zbog čega je, između ostalog, i važno donošenje Zakona o rodnoj ravnopravnosti.\nMihajlović, takođe, smatra da je vreme i da se kroz zakonska rešenja uvede rodno senzitivan jezik.\nMinistarka Marija Obradović poručila je da su statistike impresivne, čak i bolje nego u mnogim evropskim zemljama, ali da je pred nama dug put osnaživanja žena i obezbeđivanja i zakonske, ali i praktične osnove za ravnopravnost.\nOna je navela da kvantitet danas imamo, ali da kvalitet treba učiniti vidljivijim i upoznati mlade žene, koje su nosioci inicijative za rodnu ravnopravnost i većeg učešća žena u političkom životu, sa istorijom tog procesa, koji je započeo još sa uvođenjem višestranačja u Srbiji.\nObradović je pozdravila nastavak rada Ženske parlamentarne mreže, neformalne grupe poslanica iz različitih poslaničkih grupa, i u ovom sazivu Narodne skupštine i podsetila da su poslanice u februaru 2013. godine uspele da se dogovore i da „preskoče stranačke ograde“ i formiraju ovu grupu koja je napravila mnogo pozitivnih rezultata.\nOsvrnuvši se na statističke podatke, ministarka je istakla da je na republičkom nivou situacija veoma povoljna, imajući u vidu da se u Vladi nalazi značajan broj žena, od premijerke do ministarki kojih ima 10.\nU Narodnoj skupštini gotovo 40 odsto poslanika su žene, a na lokalnom novu imamo čak 150 žena na različitim rukovodećim mestima.\nOna je navela i da je u čitavoj administraciji Srbije veći broj žena, u državnoj administraciji radi 61 odsto žena, u administraciji APV 55,9 odsto, a u lokalnoj 58 odsto i zaključila da administracija u Srbiji počiva na ženama i njihovom radu.\n„Međutim, tamo gde bih ja lično volela da vidim više žena su političke stranke, Nacionalni saveti nacionalnih manjina i udruženja građana. Te žene treba da osnažimo, pored žena na lokalu, da ne oklevaju i ne odustaju. Zato je važna solidarnost, podrška i naše iskustvo, a sledeći važan korak jesu kvote u političkim strankama na čemu ću ja raditi i za šta ću se zalagati“, istakla je ministarka Obradović.\nRektorka Beogradskog univerziteta Ivanka Popović rekla je da brojke mogu da nas izvedu na pogrešan trag.\n„U našoj zemlji one su izuzetno dobre, ali to ne znači da je raspored tih brojeva u svim segmentima onako kako treba. Htela bih da razgovaram o načelu ravnopravnih mogućnosti“, istakla je ona.\nOna misli da donošenje zakona o rodnoj ravnopravnosti može da pomogne u promeni svesti, ali samo kao podrška, pošto je to dug proces.\n„Zato bih naglasila posebnu ulogu obrazovanja, koja dobrim delovanjem može da unapredi i politički i javni život u Srbiji“, rekla je Popović.\nOna je naglasila da je velik nesklad između učešća žena na rukovodećim mestima u visokom školstvu i u studentskoj populaciji, pogotovu uzimajući u obzir feminizaciju visokog školstva.\nŠefica Agencije UN Women Milana Rikanović primetila je da se, kada se govori o participaciji žena, uglavnom misli na njihovo učešće u političkom životu, te da je važno da se prepozna liderski potencijal žena u svim segmentima.\nOna je kazala da društveni dijalozi prepoznaju i obezbeđuju učešće žena, ali da treba da budu inkluzivniji i da uključe žene iz svih grupa, kao što su Romkinje, članice akademske zajednice, žene iz biznisa…\n“Treba da se borimo protiv stereotipa, ali i za budžete, jer sve zakonske okvire treba da prate adekvatna finansijska sredstva. Srbija je lider u tome, ali potreban je opšti konsenzus o prioritetima i zajednička borba u tome“, rekla je Rikanović.\nTematski društveni dijalog Ministarstva za ljudska i manjinska prava i društveni dijalog organizovan je u saradnji sa Koordinacionim telom za rodnu ravnopravnost i podršku Agencije UN za rodnu ravnopravnost i osnaživanje žena – UN Women.\nPrevious Post Optimist 58: Gradimo instituciju koja će jačati poštovanje ljudskih prava u Srbiji\nNext Post Društveni dijalog o izmenama i dopunama Zakona o zabrani diskriminacije


27 Oktobra, 2018 at 8:43 PM\nTokom proteklih 10 godina uspješne partnerske saradnje, kompanije Altitude Software i Algotech su kreirale napredna tehnološka rješenja za poboljšanje okruženja u oblasti iskustva korisnika (Customer Experience).\nAltitude Software, globalni provajder omnichannel rješenja za unaprijeđenje iskustva korisnika, i kompanija Algotech razvili su savremena tehnološka rješenja kako bi reafirmisali dugogodišnje partnerstvo i ojačali prisustvo na lokalnom i regionalnom tržištu u oblasti Customer Engagementa i Omnichannel komunikacija.\nU cilju dodatnog unaprijeđenja dugog i uspešnog partnerstva kompanije Altitude Software i Algotech će organizovati zajednički event u novembru 2018. godine u Beogradu, gdje će promovisati najnovija poslovna rješenja. Dve partnerske kompanije će na njemu predstaviti inovacije i unaprijeđenja za upravljanje savremenim kontakt centrima vezana za interaktivnost, integraciju i Cloud rješenja. Veliki broj uspješno realizovanih zajedničkih projekata, koje su kompanije do sada partnerski razvile i implementirale kod značajnih klijenta u sektoru bankarstva, osiguranja i javnih usluga (kao što su Unicredit, Unika, Komercijalna banka, Sberbank, Raiffeisenbank, Poreska uprava Srbije idr.) još jedna su potvrda ove izuzetne poslovne saradnje.\nNa zajedničkom Altitude – Algotech eventu biće predstavljeni sljedeći aktuelni trendovi i koncepti:\nEvolucija Cloud rješenja,\nNapredna rješenja za snimanje i obuku, zajedno sa video integracijom.\nAltitude Software nudi omnichannel rješenja za kompanije širom sveta, kako bi postigli integrisano upravljanje interakcijama klijenata i jedinstveno iskustvo koja unapređuju poslovanje. Altitude Experience je softverska platforma za upravljanje kontakt centrom, potpuno modularna i skalabilna, koja integriše komunikacije i kontaktne kanale u kompanijama. Altitude Software ima 25 godina poslovnog iskustva, preko 300.000 korisnika i 1100 klijenata u 80 zemalja. Kompanija Altitude Software je i nosilac preko 50 nagrada i svjetskih priznanja za inovacije u oblasti korisničkog iskustva.


Ako u Srbiji zaživi sistem plaćanja grejanja po utrošku stanari bi mogli da uštede do 30 odsto na računima, tako što će isključiti grejanje kad nisu kod kuće, trošiti koliko im treba, i na kraju platiti samo ono što su potrošili.\nIako je grejna sezona prošla, nije zgoreg razmišljati o ugradnji kalorimetra na radijatore, odnosno merača potrošnje energije preko kojih stanari i kontrolišu temperaturu u stanu.\nStručnjaci kažu da je takav sistem kod nas još u začetku, a neki veruju da će Predlog zakona o stanovanju i održavanju zgrada, čije se usvajanje očekuje u narednom periodu, a prema kojem se očekuje postavljenje upravnika u stambenim zgradama, pogurati ove promene.\n"O merenju toplotne energije odlučuju stanari, koji se nekad teško dogovore. Međutim, prema Predlogu zakona, zgrade će dobiti upravnike, pa će oni verovatno tražiti, ukoliko se tako dogovore, da pređu na plaćanje po utrošku. To ne mora da bude 100 odsto prelazak svih, ali u tom slučaju se utvrđuju troškovi", objašnjava predsedik Udruženja toplana Srbije, Milovan Lečić.\nPrema njegovim rečima, u najvećem broju gradova u Srbiji, toplane su dale mogućnost prelaska na merenje po utrošku.\n"U tom delu nije do toplana, mi smo spremni tako da radimo, a i da pokažemo građanima koliki bi bio utrošak po kilovatu i po kvadratnom metru. Ali za grejanje po utrošku važno je da imate i termičku izolaciju, kako potrošnja ne bi bila 200 nego 120-130 kiliovata", rekao je Lečić.\nSavetnik predsednika Pivredne komore Srbije (PKS) za oblast građevinarstva, Aca Popović, dodaje da su toplane od pre nekoliko godina počele da daju uslove i saglasnost da se u stanovima u zgradama radi takva tehnika koja omogućava pojedinačno očitavanje.\n"Time se stvaraju uslovi da se postavi merač i da se individualno meri utrošena energija po jednom stanu, da u jednom momentu pređete na daljinsko očitavanje i da postavite uređaj kojim možete da očitavate energiju preko servera ili svaki pojedinačno, zavisi šta bude isplativo u datom trenutku, ali tehničke mogućnosti za to postoje", kaže Popović.\nOn ističe da kada postoji izdvojeni stan i poseban merač, korisnik stana ima mogućnost da na neki način kontroliše temperaturu u svom stanu i da na taj način pravi uštede.\nMeđutim, to podrazumeva i određenu tehniku izgradnje stanova gde se moraju izolovati međuspratne konstrukcije.\n"Kada grejete svoj prostor delimično energija se kupi i na susedne stanove, hodnike i morate da izolujete prostor ka hodniku. To su novi propisi ako se vodi računa o štednji. Osim ušteda koje omogućava sistem merenja, bitno je i da je zgrada energetski efikasna, da su i fasadni zidovi dobro izlovani. Bitan segment je i stolarija", kaže Popović.\nOn je objašnjava da se daljinsko očitavanje može obaviti kada postoji izdvojeno merno mesto, ali priznaje i da je taj sistem još u začetku, mada postoji u nekim, uglavnom poslovnim objektima u zemlji.\n"Već sada se izdvaja u novim objektima takav tehnički uslov da se razdvajaju pojedine stambene ili poslovne jedinice, što je prvi osnovni tehnički uslov. Drugi je da se postavi tehnički uređaj koji može daljinski da očitava tamo gde su stambene jedinice, odnosno poslovni prostori izdvojeni iz ukupnog sistema", rekao je Popović.\nOn je rekao da je dobro što se sada polako uvode i drugi obnovljivi izvori energije i što mnogi prelaze na pelet, geotermalnu energiju...\nPopović je kao jedan od pozitivnih primera, mada nije jedini, naveo naselje Stepa Stepanović.\n"Svi novi objekti koji se grade poslednjih godina, imaju uslove sa aspekta izvođenja sistema za grejanje. U Stepi Stepanović je, primera radi, omogućeno čitanje utroška energije po pojedinačnom stanu. Zgrade imaju svoje pasoše i to nije jedini slučaj", rekao je on ističući da je isti sistem teško uvesti u staroj gradnji.\nPopović ističe da kada bi se na objektima koji nisu dovoljno utopljeni i koji su energetski neefikasni pokušalo sa merenjem utroška energije i da se po utrošku plaća cena, ispostavilo bi se na kraju da je račun još i veči nego da se ostalo na daljinskom sistemu koji nema direktno merenje.\nNova zakonska rešenja, kako je naveo, uticaće na to da se u narednom periodu ozbiljnije utiče na vlasnike stanova, stambenih objekata, da se kroz uređivanje fasada omogući i bolja energetska zaštita objekata.\nIzvor: Vebsajt Tanjug, 02.04.2016.


Danas je u Ljubinju izvršena primopredaja vlasti između starog i novog načelnika opštine, Darka Krunića i Steva Drapića, koji će u naredne četiri godine kao kandidat SDS-a voditi ovu malu hercegovačku opštinu. Primopredaja je protekla u veoma korektnoj atmosferi, a prva sjednica novog saziva Skupštine opštine Ljubinje trebala bi da se održi 11-og januara naredne 2021. godine. Skupštinsku većinu trebao bi da formira SDS sa koalicionim partnerima.\nLjubinje ima budžet oko 1,8 miliona maraka, ranije je imao oko 2 miliona ali je smanjen zbog smanjenih prihoda od PDV-a zbog zaduženja Vlade i Republike Srpske, koje se prvo plaća stranim i domaćim kreditorima, na štetu svih lokalnih zajednica, opština i gradova Republike Srpske. Uprkos malom budžetu Ljubinje nema dugova i obaveza, i Stevo Drapić je u mnogo boljoj situaciji, jer je Krunić domaćinski vodio opštinu, za razliku od Bileće i novog načelnika Vesa Vujovića koji će zateći anarhiju, brojne probleme i dugovanja koja se procjenjuju na oko 20 miliona maraka.\nBiH Darko Drapić Ljubinje Republika Srpska Stevo\nUpoznajte Klub za pravdu i red u Skupštini grada Trebinja


četvrtak, 31 decembar 2015 12:49\nI pored toga što po Zakonu o bezbednosti u saobraćaju prema Pravilniku o podeli motronih i priključnih vozila i tehničkim uslovima, prema Članu 113. uskoro počinje a važi obaveza upotrebe zimske opreme, mnoge vozače obično tek prvi sneg motiviše da zamene sva četiri pneumatika na vozilu. Prema propisu od 01. novembra do 01. aprila pneumatici moraju na gazećem sloju imati šare duboke najmanje 4 mm, a obavezni su samo kada na kolovozu ima snega, leda ili poledice. Kazna će iznositi od 6 do 20 hiljada dinara ako ih tada nemate, a izazovete li u takvim uslovima još i saobraćajnu nezgodu kazna će biti od 10 do 40 hiljada dinara, ili čak do 45 dana zatvora.\nVožnja zahteva znanje, iskustvo, oprez, odgovornost i visok nivo saobraćajne kulture. Dobro je podsetiti da je članstvo svakog vozača u AMSS veoma korisno, da ćete uz super člansku karticu i zimi biti mirniji i bezbedniji, uz nas koji 24 sata neprkidno brinemo o Vama kada ste na putu, i kada pozovete telefon 1987. Naši ljubazni operateri uvek će imati za Vas dobro rešenje, i pravi odgovor !


Amerika dodijelila paket ekonomske pomoći Ukrajini u vrijednosti od jedne milijarde dolara\nDržavni Sekretar Kerry u Kijevu, 4. marta 2014.\nDržavni sekretar John Kerry je pozvao na diplomatsko rješenje ukrajinske krize, ujedno uputivši oštre kritike Rusiji radi slanja ruskih snaga na Krim, i uplitanja u unutrašnje pioslove Ukrajine.\nSekretar Kerry je govorio danas u Kijevu nakon sastanaka s najvišim zvaničnicima nove ukrajinske vlade. Kerry je prethodno posjetio memorijal posvećen poginulim prosvjednicima i pohvalio ukrajinski narod za mirne demonstracije, dodajući da je bivša vlada u Kijevu odabrala provokacije i nasilje kao odgovor. Kerry je osudio Rusiju jer je stala iza svrgnute ukrajinske vlade, i rekao da Moskva želi da ljudi vjeruju da je sadašnja vlada u Kijevu nezakonita. Zapadne sile ne žele konfrontaciju, kazao je američki državni sekretar, i pozvao Rusiju da spor prenese na medjunarodne forume, kao što su Ujedinjene nacije.\nOn je rekao da, ako Rusija ne odabere da smiri situaciju putem diplomatskih sredstava, Sjedinjene države i njihovi saveznici neće imati izbora nego da politički i ekonomski izoliraju Rusiju.\nRuski predsjednik Vladimir Putin je prethodno rekao da je njegova zemlja spremna da upotrijebi sve opcije kako bi zaštitila Ruse koji žive u Ukrajini, dodajući kako se nada da neće morati upotrijebiti silu.\nU Washingtonu je predsjednik Obama objavio paket trenutačne ekonomske pomoći za Ukrajinu u vrijednosti od jedne milijarde dolara.\nPredsjednik Obama je takodjer izjavio da njegova administracija vjeruje da je jedan suveren, neovisan narod u stanju da sam donosi odluke o svom vlastitom životu.\nObama je kritizirao vojnu akciju Rusije, rekavši kako medjunarodna zajednica smatra da je Moskva prekršila medjunarodni zakon.\nJa znam da predsjednik Putin ima svoje advokate koji na svoj način tumače situaciju, ali to ne može nikoga prevariti, rekao je Obama i dodao da, iako Rusija ima legitimne interese o tome šta se dogadja u susjednoj državi, to joj ne daje pravo da koristi silu da bi utjecala na situaciju u toj državi.


Dačić i Vučić u Briselu na 20. rundi pregovora : Nadlanu.com\nDačić i Vučić u Briselu na 20. rundi pregovora\nObjavljeno 13. dec 2013. / 09:01:31\nSastanak će se održati u kabinetu šefice evropske diplomatije Ketrin Ešton, odakle je saopšteno da će tema biti pravosuđe, i da je njegov cilj da se učini što veći napredak uoči izveštaja visoke predstavnice Ketrin Ešton ministarskom savetu EU, koji odlučuje o datumu početka pregovora o pridruživanju Srbije EU.\n"Biće reči o svim otvorenim pitanjima vezanim za primenu Briselskog sporazuma, a jedno od njih je pravosuđe", rekla je portparolka Eštonove Maja Kocijančić.\nSpor oko Osnovnog suda u Mitrovici\nKada je reč o pravosuđu, spor se vodi oko ustrojstva Osnovnog suda u Mitrovici, čiji bi sastav po Briselskom sporazumu trebalo da odražava etničku strukturu stanovništva.\nVećina članica smatra da je Srbija uložila dovoljno napora u primeni sporazuma da se međuvladina konferencija održi već 20. decembra, odmah nakon završnog godišnjeg samita Saveta EU.\nTakav stav zastupa i Evropski parlament, koji je u predlogu rezolucije o Srbiji koja je prošle nedelje jednoglasno usvojena u Spoljnopolitičkom komitetu, zatražio početak pregovora u decembru.\nNemačka i Velika Britanija: Pregovori najranije u januaru\nMeđutim, Nemačka i Velika Britanija žele pregovore najranije u januaru, a briselski diplomatski izvori kažu da se one pri tom pozivaju pre svega na okolnost da dogovora o pravosuđu još nema.\nNemci se, pored toga, pozivaju na stav Bundestaga da pregovori sa Srbijom u svakom slučaju ne treba da počnu pre januara, ali taj stav nije obavezujući, jer je u ovom slučaju reč o mišljenju, a ne odluci nemačkog parlamenta.\nTo su razlozi zbog kojih ishod predstojeće runde pregovora ostaje glavni preduslov da Srbija još ove godine počne pregovore što bi, kako se često čuje u Briselu, ojačalo ne samo kredibilitet Srbije, nego i kredibilitet EU u procesu proširenja.\naleksandar vučićbriselhašim tačiivica dačićketrin eštonkosovo i metohijapregovori beograda i prištine


"Sokolovi" vrbovali i Pauljevića - Sportske.net\n"Sokolovi" vrbovali i Pauljevića\nJoš jedan fudbaler Partizana lako bi mogao da zaigra za susednu nam Crnu Goru pošto je selektor "Sokolova" obavio prve razgovore sa Brankom Pauljevićem koji ne krije da bi voleo da zaigra za Crnu Goru.\nNakon Vladimira Volkova još jedan partizanovac mogao bi da obuče dres reprezentacije Crne Gore pošto je selektor tog nacionalnog tima razgovarao sa Brankom Pauljevićem o toj mogućnosti.\nPauljevića je od dolaska u Partizan povreda sprečila da se izbori za veću minutažu ali Branko Brnović nije zaboravio kakve je partije ovaj momak crnogorskog porekla pružao u dresu Hajduka iz Kule pa je odlučio da porazgovara sa njim.\n"Tačno je da sam pretposlednjeg dana priprema u Antaliji upoznao selektora, ali ne bih da pričam o detaljima sastanka. Dovoljno je što sam pratio Crnu Goru u kvalifikacijama, znam da imaju vrhunsku atmosferu u ekipi i voleo bih da budem deo te reprezentacije, pogotovo što je moje poreklo crnogorsko" kazao je Pauljević za "Sportski žurnal".\nCrna Gora se trenutno nalazi na vodećoj poziciji u svojoj kvalifikacionoj grupi za SP u Brazilu i može se očekivati da će "Sokolovi" izboriti barem baraž za plasman na Mondijal.


U Novom Sadu još jedno evropsko prvenstvo u rvanju – Rvački savez Vojvodine\nrvanje2017 March 1, 2019 March 1, 2019 No Comments on U Novom Sadu još jedno evropsko prvenstvo u rvanju\nNa Evropskom prvenstvu u rvanju za mlađe seniore do 23 godine, koje će biti održano od 4. do 10. marta u Novom Sadu, takmičiće se preko 670 učesnika iz 34 zemlje, najavljeno je na drugoj po redu sednici Organizacionog odbora tog šampionata koja je održana u ponedeljak 27. februara 2019. godine. Pokrajinski sekretar za sport i omladinu Vladimir Batez, koji je na čelu Organizacionog odbora, izrazio je zadovoljstvo što su Novi Sad, Vojvodina i Srbija, ponovo domaćini jednom velikom takmičenju, čime je potvrđen kvalitet u organizovanju značajnih sportskih događaja.\n„Pokrajinska vlada je podržala ovaj evropski šampionat sa 10 miliona dinara, jer je u Vojvodini rvanje sport na najvišem nivou, sa najboljim klubovima i aktuelnim evropskim, svetskim i olimpijskim šampionima“, kazao je Batez.\nOn je izrazio uverenje da će neki od mladih rvača, koji će se takmičiti u Novom Sadu, biti učesnici Olimpijskih igara u Tokiju. Predsednik Rvačkog saveza Srbije Željko Trajković naglasio je da su naši reprezentativci imali kvalitetne pripreme u Bugarskoj, Mađarskoj, i Zrenjaninu, te da očekuje da će dati svoj maksimum pred domaćom publikom.\n„Imamo odličnu mladu generaciju rvača koja se već iskazala u juniorskom i kadetskom uzrastu. Dugo su se pripremali sa seniorima i očekujemo da se bar dvojica ili trojica takmičara bore za medalju“, kazao je Trajković i dodao da se od ovih momaka najbolji rezultati mogu očekivati nakon Olimpijskih igara u Tokiju.\nEvropsko prvenstvo u rvanju biće otvoreno 5. marta u 17.30 časova, na novosadskom SPENS-u, a prve finalne borbe počeće u 18.00 časova. Srpski rvači nastupaće u svih 10 težinskih kategorija, a visok plasman se očekuje pre svega u grčko-rimskom stilu, kao i od rvača Sebastijana Nađa, Žarka Dickova i Sebastijana Kolompera. Takmičenje organizuje Rvački savez Srbije, uz podršku Ministarstva omladine i sporta, Pokrajinske vlade i Grada Novog Sada.\nObaveštenja o zaključenom ugovoru\nObilazak borilišta za Evropsko prvenstvo u rvanju za mlađe seniore


Novi Sad otpočeo svoju godinu Evropske prestonice kulture - Svetski putnik\n14. januara 2022. *\tAutor Bojana Stanković *\tOstavite komentar\nSrpska Atina sinoć je započela svoju godinu u ulozi Evropske prestonice kulture u 20 časova i 22 minuta u znaku ove kalendarske godine.\nPrestižno priznanje koje je ponos kako Novosađanima, tako i ostalim građanima Srbije obeleženo je svečanom manifestacijom koja je bila sastavljena iz dva čina. Jedan je obeležila ceremonija u najstarijem teatru u našoj zemlji, Srpskom narodnom pozorištu kojoj su prisustvovali mnogi zvaničnici, dok je druga bila priređena za građane i posetioce Novog Sada ispred kompleksa Banovine koja je sedište Pokrajinske vlade i Skupštine Autonomne Pokrajine Vojvodine.\nCeremoniji koja je priređena u Srpskom narodnom pozorištu prisustvovali su predsednica Vlade Ana Brnabić, Maja Gojković, potpredsednica Vlade i ministarka kulture, Igor Mirović, predsdnik Vlade Vojvodine, Ištvan Pastor predsednik Skupštine Autonomne Pokrajine Vojvodine, kao i brojne zvanice iz cele Evrope. Šef delegacije Evropske Unije u Srbiji Emanuele Žofre uručio je gradonačelniku Milošu Vučeviću plaketu čime je Novi Sad zvanično poneo prestižnu titulu. Ovu svečanost upotpunili su predstavnici bivših i sadašnjih kulturnih prestonica.\nProgram koji je bio predstavljen gledaocima ispred jedne od najlepših građevina Novog Sada, kompleksa Banovine, spajao je nauku i umetnost pod nazivom „Zeniteum:2022“ koji se oslanja na umetnički pokret 20. veka. On se vezuje za časopis “Zenit” koji je bio posvećen novoj umetnosti. Ime predstave „Zeniteum:2022“ predstavlja najvišu tačku koja se gleda na nebu, pa tako simboliše najvišu tačku u kulturnom svetu koju jedan grad može da dostigne.\nTvorac predstave Dragan Živadinović rekao je da bez nauke i umetnosti svet ne postoji. Ova simfonija drame, muzike i plesno-akrobatskih izvođenja podsetila je gledaoce na znamenite ličnosti Srbije, Milevu Marić Ajnštajn i Milutina Milankovića. Pored Anite Mančić i Borisa Isakovića koji su se našli u glavnim ulogama, predstavu su upotpunili drugi glumci, pavači, plesači, dizajneri zvuka, svetla, istaknuti solo trubači, duvački ansambl i naravno tambura kao jedan od bitnih elemenata novosadske kulture.\nSrpska Atina je ovo prestižno priznanje dobila za 2021. godinu, ali je kulturna godina pomerena za 2022. zbog pandemije virusa Covid 19. Novi Sad će u trajanju ove titule predstaviti četiri hiljade umetnika u različitim programima. Neki od njih biće izloženi u Galeriji Matice srpske koja je pored ostalih predviđena kao kulturna stanica ovog evropskog projekta.\nSvečano otvaranje odvijalo se u sklopu manifestacije „Doček“ koja je uvažila dva pisma i dva kalendara, pa je tako trajala od 31. decembra 2021. do 13. januara ove godine. Ona će kao i jesenji „Kaleidoskop kulture“ ostati kao legat Novom Sadu i nakon prestanka godine Evropske prestonice kulture.\nOd danas svaka vaša poseta Novom Sadu biće poseta Evropskoj prestonici kulture sve do kraja 2022. godine.\n#biramsrbiju#vidisrbijukulturaNovi Sadprestonica kultureSrbija


U Kamenici podjeljena ljetna obuća za mališane koji pohađaju školu u ovom mjestu (FOTO) - Zvornicki.ba\nU Kamenici podjeljena ljetna obuća za mališane koji pohađaju školu u ovom mjestu (FOTO)\nPrije početka mjeseca aprila, učenici do petog razreda iz mjesta Kamenice kod Zvornika dobili su i ljetnu obuću od svojih sugrađana koji sada žive u dalekom St. Louis-u. Ova aktivnost je započela ranije i već smo o ovoj akciji vrijednoj pomena ranije pisali o čemu možete više pročitati OVDJE\nUživajte u fotografijama koje sadrže osmijeh ovih mališana koji su obradovani jutros na početku školske sedmice. Kratku izjavu za Zvornicki.ba dao je koordinator akcije Sead Mehmedović iz Kamenice koji kaže:\nKao što smo ranije najavili da će ljetna obuća biti podjeljena za djecu kja pohadjaju nastavu u podrucnoj školi Kamenica danas je to i uradjeno. Ponovo smo uspjeli da nasmijemo naše mališane, koji su zadovoljstvo pokazali osmjehom na licu. Jos jednom se zahvaljujem nasim komsijama iz St.Louisa, a mi smo sa ovom današnjom podjelom mi smo završili projekat koji su nam oni povjerili.\nTagged Akcija, Kamenica, podjela, St.Loius, zvornicki\nPrevTršić: U saobraćajnoj nesreći povređeno dijete\nNextDanas bez struje naselje Roćević i pojedini dijelovi centra grada


07.12.2021 12:51 Autor: Raport.ba\nPosebna sjednica Narodne skupštine Republike Srpske održat će se u petak, s početkom u 12 sati.\nNaime, kako se navodi NSRS je ranije dostavljen materijal za posebnu skupštinsku sjednicu.\nPoslanici bi trebalo da razmatraju pet tačaka – Informacije o prenosu nadležnosti sa Republike Srpske na nivo BiH, o prenosu nadležnosti u oblasti indirektnog oporezivanja, o pravosudnim institucijama BiH, prenosu nadležnosti sa Republike Srpske na nivo BiH, u oblasti odbrane i sigurnosti i Deklaraciju o ustavnim principima.\nKolegijum je danas odredio i termin posebne sjednice NSRS o budžetu za narednu godinu, koja će biti održana 14. decembra.\nTagovi: NSRS Republika Srpska Sjednica NSRS\nPotpredsjednik RS Ramiz Salkić: Vlast koristi tešku sitaciju da dodatno istakne tendencije o samostalnosti entiteta\nDodik okrenuo ploču: Treba očuvati mir. Svi oni koji zveckaju oružjem trebaju biti predmet brzih intervencija\nCvijanović: Ko su Džaferović i Komšić da traže smjenu Dodika? Dosadilo nam je to\nCvijanović: Ne volim kada visoki predstavnici prijete\nUstavni sud RS: Odlukama NSRS nije povrijeđen nacionalni interes Bošnjaka\nSelak otkrio detalje saslušanja u Tužilaštvu BiH: Rekli su mi ko su osumnjičeni


eKonferencije.com: Kooperativni ITS i njihova primena u povećanju bezbednosti u tunelima\nKooperativni ITS i njihova primena u povećanju bezbednosti u tunelima\n1. Aleksandra Kostić-Ljubisavljević, Univerzitet u Beogradu, Saobraćajni fakultet, Serbia\nInteligentni transportni sistemi (ITS) podržavaju širok spektar apliikacija zasnovanih na komunikacijama koje imaju za cilj povećanje bezbednosti saobraćaja, minimizaciju uticaja na okolinu, poboljšanje upravljanja saobraćajem i maksimiziranje koristi od transporta kako sa komercijalnog, tako i sa opšte društvenog aspekta. Zahvaljujući izuzetnom napretku u procesu standardizacije različitih telekomunikacionih tehnologija na evropskom nivou došlo je do razvoja koncepta kooperativnih inteligentnih transportnih sistema (C-ITS), koji ima za cilj da unapredi karakteristike ITS omogućujući značajna poboljšanja u razmeni informacija i kooperativnosti učesnika. U C-ITS vozila su u mogućnosti da komuniciraju jedna sa drugim i/ili putnom infrastrukturom, povećavajući time kvalitet i pouzdanost informacija koje su dostupne o vozilima, njihovoj lokaciji i putnom okruženju. Očekuje se značajan društveni i ekonomski uticaj C-ITS-a, što može za posledicu imati veću transportnu efikasnost i povećanu bezbednost u saobraćaju. U ovom radu će biti dat prikaz osnovnih karakteristika C-ITS-a i njihova primena u tunelima. Zbog svojih karakteristika, tuneli se generalno smatraju kompleksim saobraćajnim okruženjem sa visokom bezbednosnim ograničenjima. Zahtevi koji se postavljaju za konkretnu primenu C-ITS-a u tunelima se odnose, između ostalog, na: pravovremenu detekciju nezgoda (očekuje se momentalna detekcija za manje od 1 minuta); pravovremenu reakciju na nezgodu u cilju održavanja bezbednosti drugih učesnika; prikupljanje, obradu i čuvanje tačnih, pouzdanih i personalizovanih informacija o korisnicima sa ciljem adekvatnog i blagovremenog obaveštanja; primenu tehnologija koje obezbeđuju visoko-precizno pozicioniranje u tunelima (zbog nedostupnosti GPS signala, postoji mogućnost primene drugih bežičnih tehnologija kao što su ćelijski sistemi novije generacije, komunikacija vidljivom svetlošću VLC i sl.).\nDatoteka uz rad (891.60 KB)\nDatoteka uz rad (61.94 KB)


VRTIĆ "VACKOR" U SUBOTICI BIĆE ZAVRŠEN DO PRVOG SEPTEMBRA - Minority News\nMađarska predškolska vaspitno-obrazovna ustanova primiće decu u užem centru grada Subotice u septembru, rečeno je na konferenciji za novinare u prostorijama Nacionalnog saveta mađarske nacionalne održanoj 18.juna 2021. godine.\nU prizemlju zgrade, dve jaslice i na spratu biće predviđene tri prostorije za vrtićke grupe za boravak ukupno oko 100 male dece. Očekuje se da će radovi biti završeni do kraja jula, nakon čega sledi tehnički prijem zgrade i registracija ustanove u nadležnom pokrajinskom sekretarijatu.\nPre godinu i dva dana postavljen je kamen temeljac mađarske predškolske ustanove za vaspitanje i obrazovanje „Vackor“ u Subotici. Projekat se sprovodi uz podršku mađarske vlade, a vlasnik parcele i investitor je Fondacija „Laslo Sekereš“.\nTinde Šomođi, izvršna direktorica, Fondacija „Laslo Sekereš“: „Energetska efikasnost je bila važan aspekt u dizajnu zgrade. Ugradnjom solarnih panela i solarnih kolektora obezbedićemo deo potrošnje struje i tople vode. Takođe bih naglasila da su staklene površine zgrade izrađene od nelomljivog materijala koji u slučaju udara ostaje u jednom komadu i ne uzrokuje povrede.“\nU svim aspektima su nastojali da izgrade najsavremeniji vrtić – naglasio je Jene Hajnal, predsednik Mađarskog nacionalnog saveta. Odvojene prostorije za svaku starosnu grupu dece imaju odvojene svlačionice i umivaonike. Uz to, u novom vrtiću postoji nekoliko zajedničkih prostorija, teretana, spoljno dvorište i dobro opremljeno igralište. Planirano je da ustanova ima 20-25 zaposlenih.\nJene Hajnal, predsednik Mađarskog nacionalnog saveta: „Celokupni sistem će se sprovesti u okviru Programa razvoja vrtića Karpatskog basena, a iz toga proističe, da će se beneficije dodeljene u drugim prekograničnim regijama, takođe primenjivati i u ovom vrtiću. Dakle, u smislu naknade za boravak dece, troškova i drugih aspekata nastojaće da pomognu roditeljima u njihovim brigama kada žele svoje dete da upišu u jaslice ili vrtić.“\nNe postoji bolji primer opstanka u domovini od vrtića – naglasio je Ištvan Pastor, predsednik Saveza vojvođanskih Mađara. Rekao je da se očekuje da će nova ustanova imati svoje istureno odeljenje u Novom Sadu za godinu dana i da bi voleo da se takva isturena odeljenja osnuju svugde gde postoji potreba.\nIštvan Pastor, predsednik Saveza vojvođanskih Mađara: „Rad će ovde započeti početkom septembra. Svi zainteresovani koji žele ovde da upišu dete, neka prate sva obaveštenja u vezi ovoga. Trenutno ne treba ništa preduzimati, ali sasvim je sigurno da želimo što pre da započnemo sa radom, želimo sve da završimo do početka septembra, iako su rokovi kratki, mi možemo doneti odluke potrebne za rad u legalnim okolnostima, kako bi mogli normalno da počnemo sa radom od prvog septembra.“\nUstanova će ujedno biti i vaspitno-obrazovni vrtić. Pružiće priliku vaspitačima koji su završili studije na Učiteljskom fakultetu na mađarskom nastavnom jeziku na smeru vaspitač, kao i studentima koji pohađaju obuke u organizaciji Vojvođanskog mađarskog centra za obrazovanje, istraživanje i kulturu, da obavljaju praksu. Vrtić se nalazi u ulici braće Radića u Subotici.\nDeset miliona dinara za unapređivanje višejezičnosti na teritoriji AP Vojvodine u 2019. godini\nUgljanin: Vlada vraća poverenje Bošnjaka u državu


Izvor: B92, 17.Jul.2019, 20:32 (ažurirano 02.Apr.2020.)\nMinistar spoljnih poslova Irana Mohamad Džavad Zarif kritikovao je u Njujorku američke sankcije uvedene Teheranu.\nNa forumu UN o održivom razvoju, Zarif je rekao da "ekonomski terorizam namerno cilja nedužne civile kako bi postigao nelegitimne političke ciljeve".\nPosle povlačenja iz međunarodnog nuklearnog sporazuma Irana i velikih sila >> Pročitaj celu vest na sajtu B92 << pre godinu dana, SAD su Teheranu ponovo uvele oštre sankcije na izvoz nafte. Sankcije su pogoršale ekonomsku krizu zbog koje je potonula vrednost iranske valute.\nSporazumom koji je 2015. potpisao sa šest velikih sila - SAD, Rusijom, Kinom, Velikom Britanijom, Francuskom, Nemačkom i EU, Iran je pristao da ograniči aktivnosti na obogaćivanju uranijuma, a zauzvrat su mu ukinute medjunarodne sankcije.\nIran je nedavno počeo da ;obogaćuje uranijum iznad granice postavljene tim sporazumom. Teheran je saopštio da bi mogao da obustavi takvo ponašanje ako ostale potpisnice sporazuma predlože ekonomske podsticaje koji bi efikasno ublažili američke sankcije.\nIzvor: NoviMagazin.rs, 17.Jul.2019\nMinistar spoljnih poslova Irana Mohamad Džavad Zarif kritikovao je danas u Njujorku američke sankcije uvedene Teheranu i ocenio da one predstavljaju ekonomski terorizam...Na forumu UN o održivom razvoju, Zarif je rekao da "ekonomski terorizam namerno cilja nedužne civile kako bi postigao nelegitimne...


VSS: Predloženi tekst izmene Ustava povući iz javne rasprave | Autonomija\nVSS: Predloženi tekst izmene Ustava povući iz javne rasprave\nPosted By Autonomija Autor On 14. februara 2018. @ 13:14 In Ogledalo | No Comments\nVisoki savet sudstva (VSS) ocenio je da predloženim rešenjima za promenu Ustava Srbije u oblasti pravosuđa, Ministarstvo pravde „manifestuje nameru da umanji postojeći nivo garancija nezavisnosti samostalnosti sudija i tužilaštava“. Taj savet predlaže da se ponuđeni tekst povuče iz javne rasprave, a da se u izradu novog uključe predstavnici nauke.\nVSS na svom sajtu navodi da je razmotrio Radni tekst amandmana Ministarstva pravde na Ustav Srbije i da je zaključio da je značajan deo tog radnog teksta amandmana u suprotnosti sa Nacionalnom strategijom reforme pravosuđa za period 2013-2018. godine i Akcionim planom za Poglavlje 23, koji predviđaju neophodnost obezbeđivanja nezavisnosti nosilaca pravosudnih funkcija od političkog uticaja.\nDodaje se da bi mogao biti doveden u pitanje i ustavni princip podele vlasti.\n„Visoki savet sudstva je mišljenja da su mnogobrojna predložena pozitivna rešenja koja su u funkciji jačanja nezavisnosti i samostalnosti sudova i sudija, kao npr. isključiva nadležnost VSS za izbor i razrešenje svih sudija i predsednika sudova, ukidanje prvog izbora sudija na probni mandat na tri godine, izbor sudija-članova VSS na osnovu kandidature i glasanja sudija i drugo, potpuno derogirana drugim predlozima amadmana na Ustav, a posebno onim koji se odnose na sastav i način odlučivanja VSS“, navodi savet.\nKako je saopšteno, predloženim izmenama Ustava promenjen je i sastav i broj članova Visokog saveta sudstva, te bi ovaj organ imao deset članova, umesto sadašnjih 11, a neparan broj je, kako su rekli, pogodniji za odlučivanje i zastupljen je u praksi većine zemalja koje imaju ove organe\nPredloženim izmenama pet članova VSS su iz redova sudija, a drugih pet iz redova pravnika koje bira Narodna skupština.\n„Broj izbornih članova Visokog saveta sudstva koji nisu sudije i koje bira Narodna skupština na predlog Odbora za pravosuđe povećava se sa dva na pet, a broj izbornih članova Visokog saveta sudstva iz reda sudija, koje neposredno biraju sudije, smanjuje se sa šest na pet. Kada se tome doda da se predsednik Visokog saveta sudstva bira među članovima saveta koji nisu sudije i da se odluke donose glasovima najmanje pet članova saveta, među kojima je i glas predsednika Visokog saveta sudstva, koji ima tzv. ‘zlatni glas’, onda je jasno da odluke mogu biti donete bez ijednog glasa članova Visokog saveta sudstva iz reda sudija„, navodi Savet.\nTakvim načinom odlučivanja, kako su rekli, može se dogoditi da o svim bitnim pitanjima za položaj sudija odluke donose članovi Visokog saveta sudstva koji nisu sudije, već pravnici, što dovodi do povećanja uticaja zakonodavne vlasti na sudstvo.\n„Sam naziv organa – Visoki savet sudstva, ukazuje da se radi o najvišem telu sudova i sudija, a kako sudije ne bi trebalo da predstavlja neko ko nije sudija i ko je izabran od druge grane vlasti – zakonodavne, u takvom sastavu Visoki savet sudstva ne može da garantuje samostalnost i nezavisnost sudova i sudija. Predloženim rešenjima ugrožena je vladavina prava kao osnovno načelo Ustava, koje se ostvaruje podelom vlasti i nezavisnošću sudske vlasti“, navode sudije VSS-a.\nSavet navodi i da u Ustavu mora biti jasno definisano iz čijih će redova biti izabrani članovi Visokog saveta sudstva koji nisu sudije.\nVSS treba da ima neparan broj članova\n„Visoki savet sudstva treba da ima 11 članova, od kojih je sedam sudija neposredno izabranih od svojih kolega. Preostala četiri člana Saveta može da bira Narodna skupština, dva iz reda univerzitetskih profesora prava koje predlaže akademska zajednica, a dva na predlog odbora za pravosuđe, posle okončanog javnog konkursa. Samo u takvom sastavu Visoki savet sudstva može da odgovori svom Ustavom određenom položaju i da garantuje samostalnost i nezavisnost sudova“, zaključeno je.\nSudije VSS dodaju da je predloženim izmenama Ustava izostavljena podela na sudove opšte i posebne nadležnosti, kako to definiše važeći Ustav.\n„Pri čemu treba imati u vidu da je Savet Evrope u preporukama na tadašnja ustavna rešenja sugerisao da se ovako ustanovljena podela sudova još više i detaljnije razradi“, navodi se na sajtu VSS-a.\nVisoki savet sudstva zaključuje da Radni tekst amandmana Ministarstva pravde na Ustav Republike Srbije „ne može predstavljati polaznu osnovu za kvalitetnu javnu raspravu“.\n„Stoga predlažemo da se ponuđeni tekst povuče iz javne rasprave, da se u izradu novog inicijalnog predloga uključe predstavnici nauke (posebno iz oblasti ustavnog prava), da se novi radni tekst razmotri od strane Komisije za sprovođenje Nacionalne strategije reforme pravosuđa i tek potom organizuje javna rasprava, za koju treba predvideti više vremena nego što je sada predviđeno“, smatraju sudije VSS-a.\nURL to article: https://www.autonomija.info/vss-predlozeni-tekst-izmene-ustava-povuci-iz-javne-rasprave.html


Ministri Dačić, Alfano i Bušati o daljem povezivanju tri zemlje\nPrvi potpredsednik Vlade Srbije i ministar spoljnih poslova Ivica Dačić sastao se danas u Beogradu sa mnistrima spoljnih poslova Italije i Albanije Anđelinom Alfanom i Ditmirom Bušatijem.\nNa trilateralnom sastanku, šefovi diplomatija Srbije, Italije i Albanije razgovarali su o unapređenju odnosa, regionalnoj saradnji, evrointegracijama i ekonomskim projektima koji bi doprineli daljem povezivanju tri zemlje.\nNa konferenciji za novinare, šef srpske diplomatije rekao je da je za Srbiju veoma važno strateško partnerstvo sa Italijom, kao i produbljivanje saradnje sa Albanijom. On je posebno naglasio da je Italija jedan od najvećih zagovornika proširenja EU.\n„Opredeljeni smo da dalje unapređujemo naše odnose, bilo da je reč o posetama na visokom nivou ili traganju za različitim interesima u brojnim oblastima, kao što su infrastrukturni projekti i regionalna saradnja."\nMinistar Dačić istakao je da je "danas bilo i dosta konkretnih ideja" i da su se saglasili da se u narednom periodu organizuju sastanci koji bi obuhvatili i nevladin sektor i privrednike, kao i da se preduzmu konkretni koraci za razmenu studenata.\n„Imamo i dosta ekonomskih interesa. Italija je jedan od najznačajnih ekonomskih partnera", rekao je šef srpske diplomatije i izrazio veliko zadovoljstvo zbog današnjeg sastanka u Beogradu koji je označio kao "veoma značajan i važan format za bližu saradnju".\nMinistar Dačić je rekao na današnjoj konferenciji za novinare da će naredni trilaternalni sastanak verovatno biti održan u Italiji.\nMinistar Alfano istakao je danas da Italija podržava evrointergracije Beograda i Tirane.\n"Treba nastaviti proces evrointegracija. Uvek smo ukazivali da treba imati ambiciozan plan kada se radi o proširenju", rekao je Alfano.\nŠef italijanske diplomatije je kazao da je "jako srećan zbog prilike da bude" u Beogradu i "dodatno ojača saradnju i dijalog među zemljama".\nMinistar Bušati je zahvalio Dačiću na dočeku i organizovanju trilateralnog sastanka.\n„U našem je interesu da proširimo spektar pitanja trilaterale. Razgovarali o evrointegracijama i strategiji EU za Zapadni Balkan. Sada je na nama da radimo", rekao je ministar Bušati. On je dodao da su razmatrali napredak regiona u okviru Berlinskog procesa, razgovarali o dešavanjima u EU u 2018. i predstojećem samitu u Londonu, kao i da su utvrdili nekoliko predloga za saradnju sa civilnim sektorom.


U Beogradu uhapšena četiri strana državljanina zbog krijumčarenja kokaina china radio international\nU Beogradu uhapšena četiri strana državljanina zbog krijumčarenja kokaina\n2018-01-18 15:58:01 cri\nTri državljanina Australije i jedan državljanin Libana, koji su deo organizovane kriminalne grupe koja se sumnjiči za krijumčarenje kokaina, uhapšeni su u Beogradu, saopšteno je danas iz Ministarstva unutrašnjih poslova.\nSrpska policija je posle devetomesečne istrage, koja je sprovedena zajedno sa australijskim nadležnim organima, uhapsila u jednom beogradskom hotelu državljane Australije T. V. (1983), R.A. (1974) i D. K. (1969), koji se dovode u vezu sa zaplenom tone i 280 kilograma kokaina u Sidneju.\nIz MUP-a saopštavaju da je istraga počela u aprilu 2017. godine, kada je u luku Sidnej iz Kine stigao kontejner sa čeličnim cevima u čijim šupljinama je pronadjeno 1.280 kilograma kokaina spakovanog u 2.576 paketa.\nKako je navedeno, zaplenjeni narkotici su bili visoke čistoće, a njihova tržišna vrednost je procenjena na 500 miliona australijskih dolara.\nTrojica kriminalaca iz Australije uhapšena su prilikom primopredaje novca u Beogradu.


Ruma: Opština kupila novu računarsku opremu za srednje škole | Vesti iz Srema\nNaslovna Vesti iz Srema Ruma: Opština kupila novu računarsku opremu za srednje škole\nRuma: Opština kupila novu računarsku opremu za srednje škole\nNova računarska oprema, foto ruma.rs\nOpština Ruma je danas donirala 14 računara, 26 monitora, sedam štampača i dva projektora rumskim srednjim školama.\nPo tri računara su dobile Srednja stručna škola „Branko Radičević“, Srednja tehnička škola „Milenko Brzak – Uča“ i Srednja poljoprivredno – prehrambena škola „Stevan Petrović – Brile“, dok je Gimnazija „Stevan Puzić“ dobila pet, a svi računari su sa instaliranim operativnim sistemom Windows 10, 8GB memorije i brzim SSD 240GB.\nOd 26 monitora (Asus 22 inča FullHD), 14 idu u kompletu sa računarima, a preostalih 12 je dobila SSŠ „Branko Radičević“ kako bi zamenila stare školske monitore.\nDva nova moderna projektora dobila je Srednja tehnička škola „Milenko Brzak – Uča“, kao i tri A4 štampača i jedan štampač u boji, za štampanje papira u A3 formatu. Tri A4 štampača dobila je i SSŠ „Branko Radičević“. Predsednik Opštine Ruma Slađan Mančić uručio je danas računarsku opremu direktorima rumskih srednjih škola.\nnova računarska oprema\nPrethodni tekstLančani sudar na autoputu kod Beške – ima povređenih!\nSledeći tekstIma li razloga za brigu? Stižu nam kineski turisti iz Vuhana


Насловна Инфо Свет Evropa pod karantinom skromno obeležava Dan pobede\nU Srbiji i svetu i ove se godine na današnji dan obeležava godišnjica završetka Drugog svetskog rata u Evropi i pobeda nad fašizmom, 9. maj, ali će ovogodišnja, 75, biti obeležena znatno skromnije nego ranijih godina, pošto su u većini zemalja na snazi restriktivne mere zbog epidemije korona virusa.\nDogađaji koji podrazumevaju veliki broj ljudi kako bi se obeležio Dan pobede nad fašizmom otkazani su, svedeni na skromniji nivo ili je njihovo organizovanje premeštano kako bi se osiguralo poštovanje mera socijalnog distanciranja.\nPovodom 9. maja, pripadnici Garde Vojske Srbije juče su izvršili počasnu paljbu sa Savske terase na Kalemegdanu ispaljivanjem deset plotuna iz artiljerijskih oružja.\nDanas će biti puštena u promet i prigodna marka u čast obeležavanja tog jubileja i kao podsećanje na doprinos Srbije u pobedi nad fašizmom i velike žrtve koje je u toj borbi podnela.\nZahvaljujući inicijativi predsednika Aleksandra Vučića i predlogu ministra Zorana Đorđevića, Srbija će biti prva zemlja u svetu koja je izdala poštanske marke i koverte u čast Dana pobede i Besmrtnog puka.\nAmerički predsednik Donald Tramp, u pratnji supruge Melanije i sedmorice ratnih veterana starosti od 96 do 100 godina, položio venac na spomenik američkim žrtvama.\nU Moskvi će biti organizovano samo nadletanje aviona i helikoptera, dok će tradicionalna parada biti održana kasnije. Predsednik Vladimir Putin položiće cveće kod Večnog plamena i obratiti se naciji.\nNemačka kancelarka Angela Merkel i predsednik Frank-Valter Štajnmajer položiće vence na spomenik žrtvama rata i diktature u Berlinu, dok će na Brandenburškoj kapiji u Berlinu biti projektovano „Hvala vam“ upućeno savezničkim snagama.\nU Parizu će biti održane ceremonije zatvorene za javnost, tokom kojih će predsednik Emanuel Makron položiti venac na Spomenik neznanom vojniku.\nU Velikoj Britaniji će biti održana dva minuta ćutanja, nakon obraćanja kraljice Elizabete Druge.\nNaciji će se obratiti i britanski premijer Boris Džonson, a i avioni Kraljevskih vazduhoplovnih snaga preleteće nad četiri prestonice Ujedinjenog Kraljevstva.\nU Austriji će biti održana virtuelna ceremonija u znak sećanja na žrtve Drugog svetskog rata.\nPogledaj: Za ulazak u Srbiju neophodan negativan test ili karantin 14 dana\nzavršetak Drugog svetskog rata\nПретходни текст: Najavljena isključenja struje za ponedeljak (11.05.)\nСледећи текстČudesne tvrđave na Dunavu


Rasprava o ratu na tajnoj sednici Skupštine grada - Novi Sad\nRasprava o ratu na tajnoj sednici Skupštine grada\n13:06:00 24.06.2015, Komentara: 0\nNovi Sad - Skupština grada će sutra, prvi put u ovom sazivu, imati dve sednice, jednu otvorenu za javnost, i jednu tajnu.\nNa dnevnom redu tajne sednice su predlog Odluke o organizaciji i radu organa Grada u ratnom i vanrednom stanju i predlog Odluke o određivanju subjekata odbrane preko kojih će građani neposredno da zadovoljavaju osnovne potrebe u ratnom i vanrednom stanju.\nKako nezvanično saznajemo, Zakon o odbrani je neke nadležnosti sa republičkih organa spustio na lokalne samouprave, pa će obornici na sutrašnjoj sednici prvi saznati kako će zemlja, a pre svega Novi Sad, postupati u slučaju eventualnog napada.\nOdbornici će pred početak tajne sednice morati da izglasaju njeno zasedanje jer u pravilniku rada novosadskog parlamenta takav termin ne postoji. Položiće i zakletvu da neće otkrivati saznanja koja dobiju na ovoj sednici.


Ženska pionirska reprezentacija Srbije sutra, sreda 17. jula nastavlja sa takmičenjem na II Evropskom prvenstvu u Trstu a ovoga puta protivnik će im biti reprezentacija Italije. Meč je na programu od 19.30.\nPionirke Srbije jače i od Rumunije, sutra slobodan dan\nŽenska pionirska reprezentacija Srbije upisala je još jedan trijumf na II Evropskom prvenstvu u Trstu. Danas, u okviru trećeg kola Srbija je savladala Rumuniju sa 3:0, po setovima 25:23, 25:22 i 25:16. Sledi slobodan dan na šampionatu a onda u sredu, 17. jula Srpkinje izlaze na megdan Italiji od 19.30.\nPionirke Srbije održale čas Belgiji, sutra protiv Rumunije (11.00)\nŽenska pionirska reprezentacija Srbije savladala je Belgiju maksimalnim rezultatom, po setovima 25:11, 25:17 i 25:20 i tako stigla do svoje prve pobede na II Evropskom prvenstvu u Trstu. Sutra, ponedeljak, 15. jul u okviru meča trećeg kola B grupe, Srbija će igrati protiv Rumunije takođe od 11 časova.\nPionirke pretrpele poraz od Turske, sutra protiv Belgije (11.00)\nŽenska pionirska reprezentacija Srbije pretrpela je poraz od dobro poznate selekcije Turske na startu II Evropskog prvenstva, koje se održava u Trstu i Zagrebu. Sutra, nedelja, 14. jul na programu je meč drugog kola B grupe u kome će Srbija izaći na megdan Belgiji od 11 časova.\nPionirke sa Turskom otvaraju šampionat u Trstu (11.00)\nŽenska pionirska reprezentacija Srbije sutra, subota 13. jul, otvara II Evropsko prvenstvo u ovoj kategoriji. U Trstu od 11 časova pulenke Željka Šćepanovića sastaće se sa selekcijom Turske.


Direkcija za gradjevinsko zemljiste i izgradnju - Beograd Net\nDirekcija za gradjevinsko zemljiste i izgradnju\nDirekcija za gradjevinsko zemljište i izgradnju Beograda vrši funkciju fonda infrastrukture i gradjevinskog zemljišta. Uz promene strategije delovanja i naziva, ova funkcija egzistira 50 godina, od vremena diktata drzave u upravljanju privredom do današnje trzišne privrede.\nPotencirajuci strucnost i profesionalizam, Direkcija se priprema da trzišnim privredjivanjem objedini sve infrastrukturne grane u njihovom osmišljavanju, planiranju, izgradnji i eksploataciji, poštujuci principe cistih racuna i pravicnog rasporeda na sve korisnike.\nDrugom polovinom prošlog veka prioritet Beograda je bio nasipanje 20 km2 mocvare i izgradnja Novog Beograda, sa preko 300.000 stanovnika kao i njegovo povezivanje mostovima sa starim delom Grada. Beograd je u to vreme, investicijama u infrastrukturu, prednjacio nad velikim evropskim metropolama.\nDanašnji prioriteti Direkcije jesu razvoj geografskog informacionog sistema, izgradnja lakog šinskog metroa, unutrašnjeg magistralnog poluprstena i spoljašnje magistralne tangente. Infrastrukturni razvoj ce otvoriti brojne mogucnosti za investiranje u izgradnju u koridoru.


Predsednik Unije poslodavaca Srbije panelista na Thessaloniki Summit 2019 | Unija Poslodavaca Srbije\nPredsednik Unije poslodavaca Srbije panelista na Thessaloniki Summit 2019\nU periodu od 14. do 15. novembra 2019. godine u organizaciji Asocijacije grčke industrije, održava se četvrti Samit u Solunu, koji igra važnu ulogu u razvoju grada Soluna i severne Grčke. Cilj samita je i promocija međubalkanske saradnje i umrežavanje u jugoistočnoj Evropi.\nSamitu su prisutvovali premijer Republike Grčke, Mitsotakis Kyriakos, premijer Republike Bugarske, Borissov Boyko, premijer Republike Severne Makedonije, Zaev Zoran, kao i brojni ministri, ambasadori i predsednici poslodavačkih organizacija.\nTema samita su bili razvojni izazovi i perspektive za budućnost u osetljivom geopolitičkom regionu jugoistočne Evrope, pitanja nematerijalne infrastrukture za podršku i olakšavanje preduzetništva u širem regionu Balkana za naglaskom na promociju međunarodnih poslovnih partnerstava svih vrsta. Takođe, raspravljalo se o raznim aspektima regionalnih i nacionalnih politika i njihovoj povezanost sa ekonomskim rastom, kao i pregled iskustava zemalja.\nPredsednik Unije poslodavaca Srbije, gospodin Miloš Nenezić, je bio panelista na temu “Ključna uloga poslodavačkih organizacija u ekonomskom i socijalnom razvoju istočne Evrope”. U ovom panelu učestovali su i predsednici poslodavačkih organizacija iz Grčke, Bugarske, Belgije i Rumunije. Tokom poslednje decenije, zbog strukturnih promena u centralnoj i istočnoj Evropi, uloga poslodavačkih organizacija postaje sve važnija. U tom kontekstu, panelisti iz poslodavačkih organizacija razgovarali su o prioritetima i ciljevima za ekonomski i socijalni razvoj jugoistočne Evrope.


KALIGRAFIJA - LEPO PISANJE - Japanorama\n14/08/2019 04/05/2020 / OBRAZOVANJE\nUmetnost pisanja, kaligrafija, na japanskom se zove šjodo i još se izučava u japanskim osnovnim školama. Kao i Kinezi, Japanci su vekovima ideograme ispisivali četkicom, koju su prethodno umočili u tuš, a pisalo se na tankom ručno izrađenom papiru ( vaši ) koji je porozan, pa ne “trpi greške” jer se tuš razlije, ako se prilikom pisanja okleva.\nU Srednjem veku veština lepog pisanja podignuta je na stepen umetnosti u Kini i Japanu. Svaki potez mora da bude povučen sigurno i u trenutku, jer oklevanje dovodi do grešaka i mrlja. Lepota izraza u kaligrafiji upoređivana je sa borbom veštog mačevaoca.\nKaligrafija je bila obavezni deo obrazovanja u školama u Japanu do Drugog svetskog rata, ali se i sada praktikuje i veoma ceni. Svakog 2. januara u školama širom Japana deca ispisuju kaligrafske znake, što se u prevodu zove “Prvo pisanje u Novoj godini”.


Vesti online / Vesti / Srbija / Igor Jurić najavio novu inicijativu\n- Želim da na tom obeležju budu uklesana imena sve te dece, da ih se setimo kada prođemo pored toga i razmislimo da li smo, kao društvo i građani, dovoljno uradili za zaštitu najmlađih - rekao je za "Blic" Igor Jurić, otac ubijene Tijane Jurić, nakon što je Skupština izglasala promene Krivičnog zakonika, koje se između ostalog odnose na kaznu doživotnog zatvora za ubice dece i trudnica.\n"Blic" podseća da je Jurić prešao trnovit put od pokretanja do usvajanja inicijative za uvođenje doživotnog zatvora, a kako je rekao, najviše ga je pogodilo što su neki ljudi vređali njega i njegovu porodicu.\nSkupština usvojila izmene Krivičnog zakonika: Uvode se doživotne kazne!\n- Oni su, zato što im je to odgovaralo, pokušali da mi uruše kredibilitet, da ponize mene i moju porodicu, e to me je najviše zabolelo. Uprkos svemu tome, nisam pomišljao da odustanem - kaže Jurić.\n- Bilo mi je strašno što smo se dece koja su stradala sećali samo kada se desi neko novo ubistvo ili godišnjica - rekao je Jurić.


Budžet 2020: Više novca za sigurnost i bezbjednost građana\nDatum objave: 26.11.2019 15:06 | Autor: MUP\nVlada u 2020. godini ulaže 5,6 miliona za izradu najsavremenijih identifikacionih dokumenata građana. Cilj uvođenja elektronskih ličnih dokumenata je da poslovna i drugi vidovi komunikacije građana budu kvalitetniji, jednostavniji i jeftiniji.\nVlada u 2020. godini ulaže 4,6 miliona u sistem video nadzora gradova i stacionarne radarske sisteme, čime ćemo imati sigurnije ulice, veću bezbjednost u saobraćaju, bolje rezultate u sprječavanju i razotkrivanju krivičnih djela i prekršaja, bolji preventivni rad, a sve ovo znači veću sigurnost građana i naše djece.\nVlada u 2020. godini ulaže 5,1 milion za unapređenje granične infrastrukture i jačanje materijalno-tehničkih kapaciteta za nadzor granice. Cilj nam je da granice učinimo sigurnijim, da se efikasnije borimo protiv prekograničnog kriminala, da povećamo bezbjednost naše države i građana, ali i da usvajamo standarde Šengena u ovoj oblasti.


Nova donatorska akcija Novaka Djokovića, pet miliona dinara za decu u Srbiji\nBeta 12. decembra 2018. 14:15\nZa nepunih nedelju dana humanitarne kampanje usmerene na decu iz Srbije na koju je pozvao najbolji teniser sveta Novak Djoković prikupljeno je blizu pet miliona dinara, a teniski as je najavio da će za projekte svoje fondacije uplatiti sumu jednaku prikupljenim sredstvima tokom kampanje.\nFondacija „Novak Djoković“ je u saopštenju navela da se akciji do sada pridružilo blizu 200 pojedinaca i da su sredstva namenjena odabranim projektima ranog razvoja dece.\nSva sredstva prikupljena do 8. januara biće uložena u izgradnju i adaptaciju predškolskih ustanova, kao i u edukativne projekte za vaspitače i roditelje, u organizaciji te fondacije.\n„Svako drugo dete (u Srbiji) nema mogućnost pohadjanja predškolskog programa. Mi odrasli smo ti koji menjaju živote mališana i imamo moć da im obezbedimo i pružimo bolje sutra i bolje uslove za budućnost. Posebno je u sezoni praznika i proslava koja je pred nama važno da se setimo onih kojima je potrebna podrška i baš zato želimo da napravimo promenu, da im omogućimo da sanjaju velike stvari, menjaju svet oko sebe i postanu šampioni života“, kazao je Djoković.\nFondacija „Novak Djoković osnovana je 2007. kao globalna organizacija koja ulaže u predškolsko obrazovanje u Srbiji, a do sada je rekonstuisala ili izgradila 41 vrtić i pomogla više od 22.000 dece u Srbiji.


Bela kuća želi prijem 110.000 izbeglica 2017.\nIzbeglice na granici Turske i Sirije\nAmerički predsednik Barak Obama postavio je cilj da tokom fiskalne 2017. SAD prime 110.000 izbeglica, što je oko deset hiljada više nego što je prvobitno planirao i za oko 30 odsto više nego što je primljeno ove godine.\nDržavni sekretar Džon Keri saopštio je novi cilj u preseljenju izbeglica na jučerašnjoj zatvorenoj sednici članova Odbora za pravosuđe oba doma Kongresa, prenose američki mediji. Poslednji put kada su SAD postavile tako visok cilj u prijemu izbeglica bio je za vreme mandata predsednika Bila Klintona 1995, kada je Klinton pristao da primi 112.000 izbeglica.\nTokom fiskalne 2015. Vašington je primio samo 70.000 izbeglica. Prema izveštaju u koji je uvid imao portal Politiko navodi se da Obamina administracija želi da primi “značajno veći broj izbeglica iz Sirije” sledeće godine, pošto je ispunila svoj cilj za 2016. od 10.000 ljudi mesečno, pre planiranog roka. Obama će verovatno formalno objaviti taj plan pre nego što bude prisustvovao samitu o izbeglicama tokom zasedanja Generalne skupštine UN sledeće nedelje u Njujorku.


Rekonstrukcija Kalenić pijace, izgradnja podzemne garaže…\nTanjug 2. maja 2021. 12:02\nBEOGRAD – Izrada projekta za nastavak rekonstrukcije Kalenić pijace je u toku, a osim obnove najpoznatije beogradske tržnice, koja bi trebalo da počne početkom sledeće godine, planirano je proširenje ulice Maksima Gorkog i izgradnja podzemne garaže u Viškoj ulici.\nTo je Tanjug rekao glavni gradski urbanista Marko Stojčić, navodeći da je najvažnija izmena u odnosu na postojeći izgled Kalenić pijace to što će dobiti savremenu nadstrešnicu.\n„Uvući ćemo kapije pijace ka unutra, kako bismo omogućili da se formiraju jasno definisani i prostorno dimenzionisani trotoari i dobili širu regulaciju ulice Maksima Gorkog“, pojasnio je Stojčić.\nPodsetio je da je proširenje ulice Maksima Gorkog na toj deonici planirano više decenija, ali da to nije bilo moguće zbog kapija pijace sa strane te ulice.\n„Radimo projektovanje i odmah nakon toga sledi izvođenje radova. Istovremeno ćemo dobiti širu ulicu Maksima Gorkog na toj deonici, ali i manju javnu garažu u Viškoj ulici, to jest između Kalenić pijace i opštine Vračar, gde je sada moguće parkirati vozila samo površinski“, pojasnio je Stojčić i dodao da će tu biti i podzemna garaža na više nivoa.\nU prvoj faza radova biće rekonstruisana sama pijaca kako bi se omogućilo proširenje ulice Maksima Gorkog i izgradnja garaže, naveo je Stojčić i dodao da će radovi verovatno početi početkom sledeće godine, te da je ideja da pijaca radi i tokom njihovog izvođenja.\nStojčić je dodao da je Park vojvode Bojovića, koji se nalazi u blizini Kalenić pijace, u fazi pripreme za projektovanje i rekonstrukciju, dodajući da se očekuje da će to biti rađeno sledeće godine.\n„U tom smislu do kraja naredne godine imaćemo potpuno uređen ovaj deo Vračara“, zaključio je Stojčić.


Studentkinja iz Kragujevca pokrenula inicijativu za UKIDANJE ŠKOLARINA budućim mamama koje studiraju - iKragujevac\nStudentkinja iz Kragujevca pokrenula inicijativu za UKIDANJE ŠKOLARINA budućim mamama koje studiraju\nsreda, 13 mart 2019 09:30\n- Smatram da je ovo mali ustupak kojim možemo pozitivno uticati na povećanje nataliteta barem na lokalnom nivou - kaže Sandra Miljaković, student prorektor Univerziteta u Kragujevcu\nJednoglasnom odlukom Senata Univerziteta u Kragujevcu podržana je inicijativa Sandre Miljaković, studenta prorektora, za ukidanje troškova studiranja i smanjenja obaveza studentkinjama koje su u drugom stanju, kao i onima koje odgajaju decu do jedne godine starosti. Senat je jednoglasno odlučio da se inicijativa usvoji, međutim nije moguće "nametnuti" takvu odluku fakultetima.\nNa ideju za samu inicijativu u sličnom obliku došao je još 2014. godine tadašnji predsednik Studentskog parlamenta Nedeljko Mišić, rekla je za Telegraf Sandra Miljaković.\n- Nakon gostovanja ministarke bez portfelja Slavice Đukić Dejanović, koja je govorila o problemu odliva mozgova i niskom natalitetu, želela sam da se ta inicijativa ponovo pokrene. Lično, smatram da je ovo mali ustupak kojim možemo pozitivno uticati na povećanje nataliteta barem na lokalnom nivou - kaže Sandra Miljaković za Telegraf.\nUKIDANJE ŠKOLARINE I IZOSTANAK SA PREDAVANJA I VEŽBI\nSandra je uputila dopis rektoru Univerziteta u Kragujevcu, profesoru dr Nenadu Filipoviću, a ubrzo nakon toga inicijativa je data na odlučivanje Senatu Univerziteta u Kragujevcu. Posle odluke Senata upućena je preporuka svim fakultetima u sklopu Univerziteta u Kragujevcu, kojom se predlažu dve veoma bitne stvari. U okviru preporuke, navodi se da se trudnim studentkinjama i onima sa decom do jedne godine starosti, daju sledeće olakšice:\n- ukidanje troškova školarine i svih troškova studiranja koji su navedeni u cenovnicima usluga na fakultetima i\n- mogućnost neprisustovanja na nastavi (vežbama i predavanjima) kao obaveznog uslova za izlazak na ispit.\nKako kaže, nema informacije o tome koji je tačan broj takvih studentkinja na Univerzitetu u Kragujevcu. Koliko je upućena, kaže, ali i koliko je čula od drugih studenata prorektora, Univerzitet u Kragujevcu je jedini koji je dao te nadalje i podržao inicijativu ovog tipa.\n- Smatram da je podrška ovoj inicijativi znak da smo na dobrom putu kada je reč o poboljšanju statusa trudnih studentkinja i onih sa malom decom. Moj\nsledeći korak biće da, pre svega, prikupim podatke o tome koliko parova postoji na Univerzitetu u Kragujevcu koji koriste usluge studentskih domova, a koji će se uskoro ostvariti u ulozi roditelja. Ideja mi je da se takvim parovima omoguće posebne sobe u sklopu studentskih domova, u kojima će moći da žive zajedno, ali i da imaju sve neophodne uslove za adekvatan odgoj dece u istima - kaže Sandra.\nSandra ima i planove za kasnije, želja joj je da se na sajtu odvoji poseban deo u kom će trudne studentkinje i one sa decom moći da se informišu o svemu što im je relevantno za studije u tim trenucima: od samih prava i obaveza koje imaju, olakšica, ustanova kojima se mogu obratiti za pomoć i podršku pri održavanju trudnoće i slično.


CMG i MOK potpisali sporazum o pravima emitovanja olimpijskih programa - SPORTSKI ŽURNAL\n10 septembar, 2021 0\nBah je rekao da mu je drago što je produžio ugovor sa KMG -om, koji je dugogodišnji medijski partner MOK-a\nKineska medijska grupa (CMG) i Međunarodni olimpijski komitet (MOK) postigli su sporazum o ekskluzivnim pravima emitovanja olimpijskih programa u matičnom delu Kine i Specijalnom administrativnom regionu Makaou, saopštili su KMG i MOK.\nNovi ugovor će obuhvatiti dve zimske olimpijade u Milanu i Kortini d'Ampeco 2026. i još jednu 2030. Pored toga, ugovor će takođe obuhvatiti dve letnje olimpijade u Los Anđelesu 2028. i u Brizbejnu 2032. CMG takođe ima prava prenosa svih Olimpijskih igara mladih do 2032.\nPrema novom sporazumu, CMG će imati ekskluzivna prava emitovanja olimpijskih programa na svim platformama, uključujući otvorenu televiziju, pretplatnu televiziju, internet i mobilne uređaje.\nOna takođe ima pravo da podlicencira prava emitovanja u matičnom delu zemlje i Makaou.\nS novim ugovorom, kineski navijači moći će da dalje uživaju u prvoklasnom pokrivanju olimpijskih programa koje donosi KMG. Bah je takođe čestitao CMG-u na odličnim izveštajima o Olimpijskim igrama u Tokiju.\nSporazum postignut između CMG-a i MOK-a o autorskim pravima za novi period će jačati partnerstvo između dve strane i stvoriti čvrstu osnovu za široko rasprostranjenu, kontinuiranu i stalnu promociju Olimpijskog pokreta, dodala je CMG.\nUjgurski i tibetanski aktivisti traže od MOK-a odlaganje ZOI u Pekingu